title: Neuvoston päätös 2005/365/YUTP, tehty 14 päivänä huhtikuuta 2005, Euroopan unionin ja Bulgarian tasavallan välisen sopimuksen tekemisestä turvaluokiteltujen tietojen vaihtoon sovellettavista turvallisuusmenettelyistä

text:
               5.5.2005

               FI

               Euroopan unionin virallinen lehti

               L 118/52

         NEUVOSTON PÄÄTÖS 2005/365/YUTP,
   tehty 14 päivänä huhtikuuta 2005,
   Euroopan unionin ja Bulgarian tasavallan välisen sopimuksen tekemisestä turvaluokiteltujen tietojen vaihtoon sovellettavista turvallisuusmenettelyistä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 24 ja 38 artiklan,
   ottaa huomioon puheenjohtajavaltion suosituksen,
   sekä katsoo seuraavaa:

               (1)

               Neuvosto päätti 27 ja 28 päivänä marraskuuta 2003 pidetyssä istunnossaan valtuuttaa puheenjohtajavaltion aloittamaan korkeana edustajana toimivan pääsihteerin avustamana Euroopan unionista tehdyn sopimuksen 24 ja 38 artiklan mukaisesti neuvottelut tiettyjen kolmansien valtioiden kanssa, jotta Euroopan unioni voisi tehdä niistä kunkin kanssa sopimuksen turvaluokiteltujen tietojen vaihtoon sovellettavista turvallisuusmenettelyistä.

               (2)

               Saatuaan neuvotteluvaltuudet puheenjohtajavaltio neuvotteli korkeana edustajana toimivan pääsihteerin avustamana Bulgarian tasavallan kanssa sopimuksen turvaluokiteltujen tietojen vaihtoon sovellettavista turvallisuusmenettelyistä.

               (3)

               Tämä sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään Euroopan unionin puolesta Euroopan unionin ja Bulgarian tasavallan välinen sopimus turvaluokiteltujen tietojen vaihtoon sovellettavista turvallisuusmenettelyistä.
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja oikeutetaan nimeämään henkilö tai henkilöt, jolla tai joilla on valtuudet allekirjoittaa sopimus Euroopan unionia sitovasti.
   3 artikla
   Tätä päätöstä noudatetaan päivästä, jona se tehdään.
   4 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgissa 14 päivänä huhtikuuta 2005.

            Neuvoston puolesta

            Puheenjohtaja

         L. FRIEDEN

   KÄÄNNÖS
   Bulgarian tasavallan ja Euroopan unionin välinen
   SOPIMUS
   turvaluokiteltujen tietojen vaihtoon sovellettavista turvallisuusmenettelyistä
   BULGARIAN TASAVALTA
   ja
   EUROOPAN UNIONI, jäljempänä ’EU’, jota edustaa Euroopan unionin neuvoston puheenjohtaja,
   jäljempänä ’osapuolet’, jotka
   OTTAVAT HUOMIOON, että Bulgarian tasavallan ja EU:n yhteisenä tavoitteena on parantaa kaikin tavoin turvallisuuttaan ja huolehtia kansalaistensa korkeatasoisesta suojasta turvallisuuteen perustuvalla alueella,
   OTTAVAT HUOMIOON, että Bulgarian tasavalta ja EU ovat yhtä mieltä siitä, että niiden välistä neuvonpitoa ja yhteistyötä kehitetään yhteistä etua koskevissa turvallisuuskysymyksissä,
   OTTAVAT HUOMIOON, että tämän vuoksi on olemassa jatkuva tarve vaihtaa turvaluokiteltuja tietoja Bulgarian tasavallan ja EU:n välillä,
   TUNNUSTAVAT, että täysipainoinen ja tehokas neuvonpito ja yhteistyö voivat edellyttää Bulgarian tasavallan ja EU:n turvaluokiteltujen tietojen ja aineiston saamista käyttöön sekä turvaluokiteltujen tietojen ja niihin liittyvän aineiston vaihtoa Bulgarian tasavallan ja EU:n kesken,
   OVAT TIETOISIA siitä, että tämä turvaluokiteltujen tietojen ja niihin liittyvän aineiston käyttöön saaminen ja vaihto edellyttävät asianmukaisia turvatoimia,
   OVAT SOPINEET SEURAAVAA:
   1 artikla
   Kummankin osapuolen turvallisuuden kaikinpuolista parantamista koskevien tavoitteiden saavuttamiseksi tätä sopimusta sovelletaan missä tahansa muodossa oleviin turvaluokiteltuihin tietoihin ja aineistoon, joita osapuolet toimittavat toisilleen tai vaihtavat keskenään.
   2 artikla
   Tässä sopimuksessa turvaluokitelluilla tiedoilla tarkoitetaan tietoja (jotka voidaan välittää missä tahansa muodossa) tai aineistoa, joka on suojattava luvatonta ilmaisemista vastaan ja joille tämän sopimuksen jompikumpi osapuoli on antanut tätä tarkoittavan turvaluokituksen, jäljempänä ’turvaluokitellut tiedot’.
   3 artikla
   Tässä sopimuksessa ’EU’:lla tarkoitetaan Euroopan unionin neuvostoa, jäljempänä ’neuvosto’, sen korkeana edustajana toimivaa pääsihteeriä ja neuvoston pääsihteeristöä sekä Euroopan yhteisöjen komissiota, jäljempänä ’Euroopan komissio’.
   4 artikla
   Kumpikin osapuoli:

               a)

               suojaa ja turvaa toisen osapuolen toimittamat tai vaihtamat tämän sopimuksen soveltamisalaan kuuluvat turvaluokitellut tiedot;

               b)

               varmistaa, että tämän sopimuksen soveltamisalaan kuuluvat toimitetut tai vaihdetut turvaluokitellut tiedot säilyttävät sen turvaluokituksen, jonka tiedot luovuttanut osapuoli on niille antanut. Vastaanottava osapuoli suojaa ja turvaa turvaluokitellut tiedot 11 ja 12 artiklan mukaisesti luotavissa turvallisuusjärjestelyissä kuvatulla tavalla omien turvallisuussääntöjensä niiden määräysten mukaisesti, jotka koskevat tietoja tai aineistoa, joilla on vastaava turvaluokitus;

               c)

               käyttää tämän sopimuksen soveltamisalaan kuuluvia turvaluokiteltuja tietoja ainoastaan niihin tarkoituksiin, jotka niiden luovuttaja on määritellyt ja joita varten tiedot on toimitettu tai vaihdettu;

               d)

               ei ilman tietojen luovuttajan etukäteissuostumusta ilmaise tämän sopimuksen soveltamisalaan kuuluvia turvaluokiteltuja tietoja kolmansille osapuolille tai sellaiselle EU:n toimielimelle tai taholle, jota ei ole mainittu 3 artiklassa.

         5 artikla
   1.   Osapuoli, ’luovuttava osapuoli’, voi ilmaista tai luovuttaa turvaluokiteltuja tietoja toiselle osapuolelle, ’vastaanottava osapuoli’, ”toimittaja valvoo” -periaatteen (originator control) mukaisesti.
   2.   Vastaanottava osapuoli tekee luovuttavan osapuolen suostumuksella päätöksen turvaluokiteltujen tietojen ilmaisemisesta tai luovuttamisesta muille kuin tämän sopimuksen osapuolille luovuttavan osapuolen turvallisuussäännöissä mainitun ”toimittaja valvoo” -periaatteen (originator control) mukaisesti.
   3.   Edellä 1 ja 2 kohtaa sovellettaessa yleinen luovuttaminen on mahdollista ainoastaan, jos osapuolet ovat sopineet menettelyistä tiettyjen tietojen osalta, jotka ovat olennaisia niiden operatiivisten vaatimusten kannalta.
   6 artikla
   Kukin osapuoli ja 3 artiklassa mainitut tahot perustavat turvaorganisaation ja laativat turvaohjelmia, jotka perustuvat sellaisiin perusperiaatteisiin ja turvallisuutta koskeviin vähimmäisvaatimuksiin, joita noudatetaan 11 ja 12 artiklan mukaisesti luotavissa osapuolten turvallisuusjärjestelyissä, jotta varmistetaan, että tämän sopimuksen soveltamisalaan kuuluviin turvaluokiteltuihin tietoihin sovelletaan saman tasoista suojaa.
   7 artikla
   1.   Osapuolet varmistavat, että kaikkien henkilöiden, joiden on virallisten tehtäviensä hoitamiseksi saatava käyttöönsä tämän sopimuksen mukaisesti toimitettuja tai vaihdettuja turvaluokiteltuja tietoja tai joilla voi tehtävänsä tai asemansa perusteella olla oikeus saada kyseisiä tietoja käyttöönsä, luotettavuus selvitetään asianmukaisella tavalla ennen kuin tiedot annetaan heidän käyttöönsä.
   2.   Luotettavuusselvitystä koskevien menettelyjen on oltava sellaiset, että niillä voidaan selvittää, voidaanko tietylle henkilölle antaa oikeus saada turvaluokiteltuja tietoja käyttöönsä, hänen uskollisuutensa, rehellisyytensä ja luotettavuutensa huomioon ottaen.
   8 artikla
   Osapuolet antavat toisilleen apua tämän sopimuksen soveltamisalaan kuuluvien turvaluokiteltujen tietojen suojauksessa sekä yhteisiä turvallisuusetuja koskevissa asioissa. Turvallisuusjärjestelyjen tehokkuuden arvioimiseksi tämän sopimuksen 11 artiklassa mainitut viranomaiset kuulevat toisiaan vastavuoroisesti turvallisuutta ja turvatarkastuksia koskevissa kysymyksissä 11 ja 12 artiklassa määriteltyjen vastuualueidensa puitteissa.
   9 artikla
   1.   Tätä sopimusta sovellettaessa:

               a)

               Bulgarian tasavallan osalta:
               kaikki kirjeenvaihto osoitetaan Bulgarian tasavallan EU-edustuston kautta seuraavaan osoitteeseen:

                           Mission of the Republic of Bulgaria to the European Union

                           Registry Officer

                           Rue d’Arlon, 108

                           B-1040 Brussels

                     ulkoministeriölle, joka toimittaa tarvittavat tiedot valtion tietosuojatoimikunnan keskusrekisteriin rekisteröintiä varten.

               b)

               EU:n osalta:
               kaikki kirjeenvaihto osoitetaan neuvostolle seuraavaan osoitteeseen:

                           Council of the European Union

                           Chief Registry Officer

                           Rue de la Loi/Wetstraat, 175

                           B-1048 Brussels;

         neuvoston ylikirjaaja (Chief Registry Officer) toimittaa kaiken kirjeenvaihdon edelleen jäsenvaltioille ja Euroopan komissiolle, jollei 2 kohdasta muuta johdu.
   2.   Poikkeuksellisesti voidaan toisen osapuolen kirjeenvaihto, joka vain tietyillä kyseisen osapuolen toimivaltaisilla virkamiehillä, elimillä tai yksiköillä on oikeus saada käyttöönsä, operatiivisista syistä osoittaa tietyille toisen osapuolen toimivaltaisille virkamiehille, elimille tai yksiköille, jotka on erikseen nimetty vastaanottajiksi, ja antaa se vain näiden yksinomaiseen käyttöön, ottaen huomioon näiden toimivaltuudet ja ”tarve tietää” -periaate. Euroopan Unionin osalta tällainen kirjeenvaihto toimitetaan neuvoston ylikirjaajan toimiston välityksellä.
   10 artikla
   Bulgarian tasavallan tietosuojatoimikunta sekä neuvoston ja Euroopan komission pääsihteerit valvovat tämän sopimuksen täytäntöönpanoa.
   11 artikla
   Tämän sopimuksen täytäntöön panemiseksi:

               1)

               Bulgarian tasavallan tietosuojatoimikunta vastaa Bulgarian tasavallan hallituksen nimissä ja alaisuudessa turvallisuusjärjestelyjen kehittämisestä tämän sopimuksen nojalla Bulgarian tasavallalle toimitettujen turvaluokiteltujen tietojen suojelemiseksi ja turvaamiseksi.

               2)

               Neuvoston pääsihteeristön turvallisuusyksikkö (jäljempänä ’neuvoston turvallisuusyksikkö’) vastaa neuvoston pääsihteerin johdolla ja puolesta sekä neuvoston nimissä ja alaisuudessa turvallisuusjärjestelyjen kehittämisestä tämän sopimuksen nojalla EU:lle toimitettujen turvaluokiteltujen tietojen suojelemiseksi ja turvaamiseksi.

               3)

               Euroopan komission turvallisuustoimisto, joka toimii Euroopan komission nimissä ja alaisuudessa, vastaa turvallisuusjärjestelyjen kehittämisestä tämän sopimuksen nojalla toimitettujen tai vaihdettujen turvaluokiteltujen tietojen suojelemiseksi Euroopan komissiossa ja sen tiloissa.

         12 artikla
   Edellä olevan 11 artiklan mukaisesti ja yhteisymmärryksessä kyseisten kolmen turvallisuusyksikön kanssa luotavissa turvallisuusjärjestelyissä vahvistetaan tämän sopimuksen soveltamisalaan kuuluvien turvaluokiteltujen tietojen vastavuoroista suojelua koskevat normit. EU:n osalta nämä normit hyväksyy neuvoston turvakomitea.
   13 artikla
   Edellä 11 artiklassa mainitut viranomaiset ottavat käyttöön menettelyt, joita noudatetaan, jos käy ilmi, että tämän sopimuksen soveltamisalaan kuuluvia turvaluokiteltuja tietoja on todistettavasti vaarannettu tai että on syytä epäillä näin tapahtuneen.
   14 artikla
   Ennen tämän sopimuksen soveltamisalaan kuuluvien turvaluokiteltujen tietojen toimittamista on 11 artiklassa määriteltyjen vastuullisten turvallisuusviranomaisten oltava yhtä mieltä siitä, että vastaanottava osapuoli kykenee suojelemaan ja turvaamaan saamansa tämän sopimuksen soveltamisalaan kuuluvat tiedot tavalla, joka on 11 ja 12 artiklan mukaisesti luotavien järjestelyjen mukainen.
   15 artikla
   Tämä sopimus ei estä osapuolia tekemästä muita tämän sopimuksen soveltamisalaan kuuluvien turvaluokiteltujen tietojen toimittamista tai vaihtoa koskevia sopimuksia, edellyttäen että ne eivät ole ristiriidassa tämän sopimuksen määräysten kanssa.
   16 artikla
   Kaikki tämän sopimuksen tulkintaa tai soveltamista koskevat mahdolliset erimielisyydet EU:n ja Bulgarian tasavallan välillä käsitellään osapuolten välisissä neuvotteluissa.
   17 artikla
   1.   Tämä sopimus tulee voimaan sen kuukauden ensimmäisenä päivänä, joka seuraa osapuolten toisilleen antamaa ilmoitusta siitä, että ne ovat saattaneet päätökseen tarvittavat sisäiset menettelyt.
   2.   Tätä sopimusta voidaan jommankumman osapuolen pyynnöstä tarkastella uudelleen mahdollisten muutosten harkitsemiseksi.
   3.   Tämän sopimuksen muutokset on tehtävä kirjallisesti osapuolten yhteisellä sopimuksella. Sopimus tulee voimaan sen jälkeen, kun osapuolet ovat toimittaneet toisilleen 1 kohdassa määrätyt ilmoitukset.
   18 artikla
   Osapuoli voi irtisanoa tämän sopimuksen ilmoittamalla siitä kirjallisesti toiselle osapuolelle. Irtisanominen tulee voimaan kuuden kuukauden kuluttua siitä, kun toinen osapuoli on ottanut ilmoituksen vastaan, mutta se ei vaikuta niihin velvoitteisiin, joihin osapuolet jo ovat tämän sopimuksen määräysten mukaisesti sitoutuneet. Erityisesti kaikki turvaluokitellut tiedot, jotka on toimitettu tai vaihdettu tämän sopimuksen nojalla, on edelleen suojattava tämän sopimuksen määräysten mukaisesti.
   TÄMÄN VAKUUDEKSI alla mainitut täysivaltaiset edustajat ovat allekirjoittaneet tämän sopimuksen.

      Tehty Brysselissä 25 päivänä huhtikuuta 2005 kahtena kappaleena, molemmat englannin kielellä.

            Bulgarian tasavallan puolesta

            Euroopan unionin puolesta


Euroopan parlamentin päätös Jannis Sakellarioun parlamentaarisen koskemattomuuden puolustamista koskevasta pyynnöstä (2003/2023(IMM))


Avis juridique important

|

31993D0743

93/743/Euratom, EHTY, EY: Neuvoston ja komission päätös, tehty 13 päivänä joulukuuta 1993, Euroopan yhteisöjen ja niiden jäsenvaltioiden sekä Puolan tasavallan välisen Eurooppa-sopimuksen tekemisestä

Virallinen lehti nro L 348 , 31/12/1993 s. 0001 - 0001 Suomenk. erityispainos Alue 11 Nide 26 s. 0003  Ruotsink. erityispainos Alue 11 Nide 26 s. 0003

NEUVOSTON JA KOMISSION PÄÄTÖS,tehty 13 päivänä joulukuuta 1993,Euroopan yhteisöjen ja niiden jäsenvaltioiden sekä Puolan tasavallan välisen Eurooppa-sopimuksen tekemisestä (93/743/Euratom, EHTY, EY) EUROOPAN UNIONIN NEUVOSTO jaEUROOPAN YHTEISÖJEN KOMISSIO, jotkaottavat huomioon Euroopan hiili- ja teräsyhteisön perustamissopimuksen,ottavat huomioon Euroopan talousyhteisön perustamissopimuksen ja erityisesti sen 238 artiklan yhdessä 228 artiklan 3 kohdan toisen alakohdan kanssa,ottavat huomioon Euroopan atomienergiayhteisön perustamissopimuksen ja erityisesti sen 101 artiklan 2 kohdan,ottavat huomioon Euroopan parlamentin puoltavan lausunnon(1),sekä katsovat,että olisi hyväksyttävä Brysselissä 16 päivän joulukuuta 1991 Euroopan yhteisöjen ja niiden jäsenvaltioiden sekä Puolan tasavallan välillä allekirjoitettu Eurooppa-sopimus,OVAT PÄÄTTÄNEET SEURAAVAA:1 artikla Hyväksytään Euroopan hiili- ja teräsyhteisön, Euroopan yhteisön ja Euroopan atomienergiayhteisön puolesta Euroopan yhteisöjen ja niiden jäsenvaltioiden sekä Puolan tasavallan välinen Eurooppa-sopimus ja sen liitteinä olevat pöytäkirjat sekä päätösasiakirjan liitteinä olevat julistukset ja kirjeenvaihto.Sopimusteksti, sen liitteinä olevat pöytäkirjat ja päätösasiakirja ovat tämän päätöksen liitteinä.2 artikla 1 Päätöksen yhteisön kannasta assosiointineuvostossa tekee neuvosto komission ehdotuksesta tai tarvittaessa komissio kulloinkin Euroopan yhteisön, Euroopan hiili- ja teräsyhteisön sekä Euroopan atomienergiayhteisön perustamissopimusten asiaa koskevien määräysten mukaisesti.2 Neuvoston puheenjohtaja johtaa Eurooppa-sopimuksen 103 artiklan mukaisesti assosiointineuvostoa ja esittää siellä yhteisön kannan. Komission edustaja johtaa assosiointikomiteaa sen työjärjestyksen mukaisesti ja esittää siellä yhteisön kannan.3 artikla Neuvoston puheenjohtaja tallettaa Euroopan yhteisön puolesta sopimuksen 121 artiklassa määrätyn ilmoitus-asiakirjan. Komission puheenjohtaja tallettaa mainitut ilmoitusasiakirjat Euroopan hiili- ja teräsyhteisön sekä Euroopan atomienergiayhteisön puolesta.Tehty Brysselissä 13 päivänä joulukuuta 1993.Neuvoston puolestaPuheenjohtajaPh. MAYSTADTKomission puolestaPuheenjohtajaJ. DELORS(1) EYVL N:o C 284, 2.11.1992, s. 38


Avis juridique important

|

32003D0145

2003/145/EY: Neuvoston päätös, tehty 18 päivänä helmikuuta 2003, alueiden komitean varajäsenen nimeämisestä

Virallinen lehti nro L 055 , 01/03/2003 s. 0055 - 0055

Neuvoston päätös,tehty 18 päivänä helmikuuta 2003,alueiden komitean varajäsenen nimeämisestä(2003/145/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon Portugalin hallituksen ehdotuksen,sekä katsoo seuraavaa:(1) Neuvosto teki 22 päivänä tammikuuta 2002 päätöksen 2002/60/EY alueiden komitean jäsenten ja varajäsenten nimeämisestä(1).(2) Alueiden komiteassa on vapautunut varajäsenen paikka António PAIVAn erottua, mikä on annettu neuvostolle tiedoksi 4 päivänä helmikuuta 2003,ON PÄÄTTÄNYT SEURAAVAA:Ainoa artiklaNimetään Teresa Maria da SILVA PAIS ZAMBUJO alueiden komitean varajäseneksi António PAIVAn tilalle tämän jäljellä olevaksi toimikaudeksi eli 25 päivään tammikuuta 2006 saakka.Tehty Brysselissä 18 päivänä helmikuuta 2003.Neuvoston puolestaPuheenjohtajaN. Christodoulakis(1) EYVL L 24, 26.1.2002, s. 38.


Avis juridique important

|

32000D0001

2000/1/EY: Neuvoston päätös, tehty 17 päivänä joulukuuta 1999, Euroopan yhteisön ja Vietnamin hallituksen välisen petostentorjuntaa jalkineiden kaupassa koskevan yhteisymmärryspöytäkirjan allekirjoittamisesta yhteisön puolesta ja luvan antamisesta soveltaa sitä väliaikaisesti

Virallinen lehti nro L 001 , 04/01/2000 s. 0012 - 0012

NEUVOSTON PÄÄTÖS,tehty 17 päivänä joulukuuta 1999,Euroopan yhteisön ja Vietnamin hallituksen välisen petostentorjuntaa jalkineiden kaupassa koskevan yhteisymmärryspöytäkirjan allekirjoittamisesta yhteisön puolesta ja luvan antamisesta soveltaa sitä väliaikaisesti(2000/1/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan,ottaa huomioon komission ehdotuksen,sekä katsoo seuraavaa:1) Komissio on neuvotellut Euroopan yhteisön puolesta Vietnamin sosialistisen tasavallan kanssa yhteisymmärryspöytäkirjan petostentorjunnasta jalkineiden kaupassa.2) Kyseinen yhteisymmärryspöytäkirja parafoitiin 4 päivänä elokuuta 1999.3) Yhteisymmärryspöytäkirja olisi vahvistettava.4) Yhteisymmärryspöytäkirjaa on tarpeen soveltaa väliaikaisesti 1 päivästä tammikuuta 2000 vastavuoroisesti kunnes sen muodollista tekemistä varten tarvittavat asianomaiset menettelyt on saatettu päätökseen,ON PÄÄTTÄNYT SEURAAVAA:1 artiklaAllekirjoitetaan yhteisön puolesta Euroopan yhteisön ja Vietnamin välinen yhteisymmärryspöytäkirja petostentorjunnasta jalkineiden kaupassa edellyttäen, että mainittu yhteisymmärryspöytäkirja tehdään.2 artiklaNeuvoston puheenjohtaja oikeutetaan nimeämään henkilöt, joilla on valtuudet allekirjoittaa yhteisymmärryspöytäkirja yhteisön puolesta.Yhteisymmärryspöytäkirjan teksti on tämän päätöksen liitteenä.3 artiklaYhteisymmärryspöytäkirjaa sovelletaan väliaikaisesti 1 päivästä tammikuuta 2000 vastavuoroisesti(1).Tehty Brysselissä 17 päivänä joulukuuta 1999.Neuvoston puolestaPuheenjohtajaK. HEMILÄ(1) Komissio julkaisee Euroopan yhteisöjen virallisen lehden C-sarjassa päivämäärän, josta alkaen yhteisymmärryspöytäkirjaa sovelletaan tämän artiklan nojalla.


title: 2011/576/EU: Euroopan parlamentin päätös, annettu 10 päivänä toukokuuta 2011 , vastuuvapauden myöntämisestä Euroopan kemikaaliviraston talousarvion toteuttamisesta varainhoitovuonna 2009

text:
               27.9.2011

               FI

               Euroopan unionin virallinen lehti

               L 250/150

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   vastuuvapauden myöntämisestä Euroopan kemikaaliviraston talousarvion toteuttamisesta varainhoitovuonna 2009
   (2011/576/EU)
   EUROOPAN PARLAMENTTI, joka
   ottaa huomioon Euroopan kemikaaliviraston lopullisen tilinpäätöksen varainhoitovuodelta 2009,
   ottaa huomioon tilintarkastustuomioistuimen kertomuksen Euroopan kemikaaliviraston tilinpäätöksestä varainhoitovuodelta 2009 sekä viraston vastaukset (1),
   ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Euroopan kemikaaliviraston perustamisesta annetun Euroopan parlamentin ja neuvoston asetuksen (EY) N:o 1907/2006 (3) ja erityisesti sen 97 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0127/2011),

               1.

               myöntää Euroopan kemikaaliviraston pääjohtajalle vastuuvapauden Euroopan kemikaaliviraston talousarvion toteuttamisesta varainhoitovuonna 2009;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan kemikaaliviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 338, 14.12.2010, s. 34.

      (2)  EYVL L 248, 16.9.2002, s. 1.

      (3)  EUVL L 396, 30.12.2006, s. 1.

      (4)  EYVL L 357, 31.12.2002, s. 72.
    ---documentbreak---

               27.9.2011

               FI

               Euroopan unionin virallinen lehti

               L 250/151

         EUROOPAN PARLAMENTIN PÄÄTÖSLAUSELMA,
   10. toukokuuta 2011,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan kemikaaliviraston talousarvion toteuttamisesta varainhoitovuonna 2009
   EUROOPAN PARLAMENTTI, joka
   ottaa huomioon Euroopan kemikaaliviraston lopullisen tilinpäätöksen varainhoitovuodelta 2009,
   ottaa huomioon tilintarkastustuomioistuimen kertomuksen Euroopan kemikaaliviraston tilinpäätöksestä varainhoitovuodelta 2009 sekä viraston vastaukset (1),
   ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Euroopan kemikaaliviraston perustamisesta annetun Euroopan parlamentin ja neuvoston asetuksen (EY) N:o 1907/2006 (3) ja erityisesti sen 97 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0127/2011),

               A.

               ottaa huomioon, että tilintarkastustuomioistuin on saanut kohtuullisen varmuuden siitä, että varainhoitovuoden 2009 tilit ovat luotettavat ja tilien perustana olevat toimet ovat lailliset ja asianmukaiset,

               B.

               ottaa huomioon, että vuosi 2009 oli Euroopan kemikaaliviraston toinen toimintavuosi,

               C.

               ottaa huomioon, että parlamentti myönsi 5. toukokuuta 2010 viraston pääjohtajalle vastuuvapauden viraston talousarvion toteuttamisesta varainhoitovuonna 2008 (5) ja päätökseen liitetyssä päätöslauselmassaan se muun muassa

                           —

                           kiinnitti huomiota siihen, että tilintarkastustuomioistuimen mukaan toimintaa viivästyttivät tietojärjestelmän täytäntöönpanoon liittyvät ongelmat ja pätevän henkilöstön puute;

                           —

                           oli tyytyväinen viraston menestyksekkääseen ensimmäiseen toimintavuoteen, sillä vielä vuonna 2007 viraston talousarviohallinnosta vastasi komission yritys- ja teollisuustoiminnan pääosasto;

               D.

               ottaa huomioon, että viraston määrärahat varainhoitovuonna 2009 olivat 70 400 000 euroa eli 6 prosenttia enemmän kuin varainhoitovuonna 2008;

               1.

               toteaa, että vuonna 2008 viraston rahoitus muodostui varainhoitoasetuksen 185 artiklan mukaisesta yhteisöltä saadusta 62 200 000 euron tuesta sekä vähäisemmässä määrin maksuista, joita teollisuus maksaa kemiallisten aineiden rekisteröinnistä REACH-asetuksen (asetus (EY) N:o 1907/2006) mukaisesti;

               2.

               korostaa, että virasto sai vuonna 2009 tuloja pääasiassa unionin yleisen talousarvion vuotuisesta tuesta, jota lisättiin 4 000 000 euroa vuodesta 2008 (62 600 000 euroa), sekä suoritetuista maksuista, jotka olivat 2 200 000 euroa; panee merkille, että yritykset maksavat REACH IT -maksuja REACH-asetuksessa määrätyistä rekisteröinneistä ja ilmoituksista;

               3.

               panee merkille, että kasvu osastossa 3 (toimintamenot) johtuu pääosin ohjelmistojen kehityskulujen noususta, koska REACH IT -järjestelmäarkkitehtuurin kohentamiseksi sekä kattavan kemikaaliturvallisuusarviointi- ja -raportointivälineen kehittämiseksi edelleen on jouduttu tekemään huomattavia investointeja;

               4.

               panee tässä yhteydessä merkille, että virasto siirsi kokonaismäärärahoista 29 prosenttia (20 000 000 euroa) seuraavalle varainhoitovuodelle, koska ensimmäisiin rekisteröintimääräaikoihin valmistautumiseen liittyvien suurten hankkeiden sopimuksia ei saatu päätökseen vuoden 2009 loppuun mennessä; suosittelee, että siirtojen osuutta leikataan vuotuisuusperiaatteen noudattamiseksi;

      Toiminta

               5.

               on tyytyväinen siihen, että virasto esitti tilintarkastustuomioistuimen vuoden 2009 kertomukseen liitetyssä taulukossa vertailun vuosina 2009 ja 2008 toteutetuista toimista, koska vastuuvapauden myöntävällä viranomaisella on nyt mahdollisuus arvioida paremmin sen toimintaa eri vuosina; panee merkille, että virasto on lisännyt laadittujen rekisteröintiasiakirjojen määrää (500 vuonna 2009 ja 70 vuonna 2008) ja tutkimusten määrää (1 000 vuonna 2009 ja 250 vuonna 2008); panee lisäksi merkille, että sekä suoritettujen säännönmukaisuuden tarkastusten määrä (14 vuonna 2009 ja 1 vuonna 2008) että yhdenmukaistettua luokitusta ja merkintää koskevien ehdotusten määrä (30 vuonna 2009 ja 14 vuonna 2008) on lisääntynyt;

               6.

               on tyytyväinen viraston menestyksekkääseen toiseen toimintavuoteen, sillä vielä vuonna 2007 viraston talousarviohallinnosta vastasi komission yritys- ja teollisuustoiminnan pääosasto; korostaa erityisesti, että viraston perustaminen sujui hyvin ja melko nopeasti ja ansio tästä lankeaa suurelta osin emopääosaston tarjoamalle tehokkaalle tuelle, kokemustenvaihdolle muiden vastaavien virastojen kanssa sekä isäntämaan voimakkaalle tuelle;

               7.

               suhtautuu myönteisesti viraston aloitteisiin tehostaa asiakaskeskeisyyttä ja menettelyjä palautteen antamiseksi; onnittelee Euroopan kemikaalivirastoa erityisesti siitä, että se kartoitti sidosryhmänsä näkemykset vuonna 2009 ja lisäsi teollisuudelle suunnattuja tukitoimintojaan (kuten päärekisteröijille tarjottu puhelinneuvontapalvelu, työpajat, verkoston kokoukset ja julkiset kuulemiset);

               8.

               pyytää tilintarkastustuomioistuinta toteuttamaan Euroopan kemikaalivirastossa toiminnantarkastuksia;

      Määrärahasiirrot varainhoitovuodelta toiselle

               9.

               kehottaa virastoa kehittämään edelleen hankintojensa ja talousarvionsa toteutuksen suunnittelua ja seurantaa, jotta varainhoitovuodelta toiselle tehtävien määrärahasiirtojen osuus vähenisi edelleen; panee merkille tilintarkastustuomioistuimen huomanneen, että määrärahoista siirrettiin 20 000 000 euroa (29 prosenttia) varainhoitovuodelle 2010, ja tästä määrästä noin 88 prosenttia liittyi toimiin, joita ei ollut pantu täytäntöön (tai joissakin tapauksissa tavaroihin, joita ei ollut toimitettu) vuoden loppuun mennessä; panee lisäksi merkille, että viisi prosenttia määrärahoista (3 000 000 euroa) peruuntui;

               10.

               suhtautuu kuitenkin myönteisesti viraston sitoumukseen vähentää maksusitoumusmäärärahojen siirtämistä varainhoitovuodelta toiselle vuonna 2010 alle 20 prosenttiin ja rajoittaa peruutettujen määrärahojen määrä tasolle, joka on huomattavasti vuoden 2008 tasoa matalampi; pyytää sen vuoksi virastoa tiedottamaan vastuuvapauden myöntävälle viranomaiselle tämän asian etenemisestä;

      Henkilöstö

               11.

               panee merkille, että henkilöstötaulukossa olevien virkojen kokonaismäärä on noussut 47 prosentilla vuoteen 2008 verrattuna; pitää myönteisenä sitä, että vuoden lopussa virasto oli toteuttanut henkilöstötaulukon 90-prosenttisesti; muistuttaa kuitenkin siitä, että viraston on tärkeää valvoa edelleen talousarvion ja palvelukseen ottamista koskevan suunnitelman täytäntöönpanoa;

      Sisäinen tarkastus

               12.

               antaa virastolle tunnustusta siitä, että se on perustanut sisäisen tarkastuksen yksikön, jonka tehtävänä on tehdä sisäisiä tarkastuksia ja neuvoa pääjohtajaa riskienhallinnassa ja valvontajärjestelmissä esittämällä riippumattomia lausuntoja ja antamalla suosituksia;

               13.

               toteaa, että sisäinen tarkastus toimitti vuosien 2010–2012 lopullisen strategisen tarkastussuunnitelmansa 1. joulukuuta 2009 (säännöllisesti kolmen vuoden ajalta ja vuosittain päivitettynä); pyytää sen vuoksi viraston pääjohtajaa tiedottamaan vastuuvapauden myöntävälle viranomaiselle tämän tarkastussuunnitelman sisällöstä;

               14.

               kehottaa virastoa tiedottamaan vastuuvapauden myöntävälle viranomaiselle toimista, joita on toteutettu viraston valvontajärjestelmän parantamiseksi vahvistamalla varainhoitoprosesseja, työnkulkua, tarkastuksia, toimintasuunnitelmia ja riskinarviointeja;

               15.

               kannustaa virastoa varmistamaan, että

                           —

                           rahoituspäätösten kaikki osatekijät (esimerkiksi viraston työohjelmaa ja rahoituspäätöksiä koskevat standardimallit) ovat käytössä,

                           —

                           organisaation kullakin tasolla tarvittavat tiedot on asianmukaisesti määritelty ja niitä on asianmukaisesti sovellettu,

                           —

                           työohjelmassa on esitelty kaikki talousarviosta käyttöön asetetut varat,

                           —

                           rahoitusmenettelyjä ja tarkistuslistoja koskeva dokumentointi on saatettu päätökseen ja päivitetty;

               16.

               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnasta, varainhoidosta ja sen valvonnasta 10. toukokuuta 2011 antamaansa päätöslauselmaan (6).

      (1)  EUVL C 338, 14.12.2010, s. 34.

      (2)  EYVL L 248, 16.9.2002, s. 1.

      (3)  EUVL L 396, 30.12.2006, s. 1.

      (4)  EYVL L 357, 31.12.2002, s. 72.

      (5)  EUVL L 252, 25.9.2010, s. 146.

      (6)  Hyväksytyt tekstit, P7_TA(2011)0163 (katso tämän virallisen lehden sivu 269).


Avis juridique important

|

31999D0510

1999/510/EY: Neuvoston päätös, tehty 29 päivänä huhtikuuta 1999, sopimuksen tekemisestä Euroopan yhteisön ja Australian välillä tieteellisestä ja teknisestä yhteistyöstä tehdyn sopimuksen muuttamisesta

Virallinen lehti nro L 195 , 28/07/1999 s. 0031 - 0031

NEUVOSTON PÄÄTÖS,tehty 29 päivänä huhtikuuta 1999,sopimuksen tekemisestä Euroopan yhteisön ja Australian välillä tieteellisestä ja teknisestä yhteistyöstä tehdyn sopimuksen muuttamisesta(1999/510/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 130 m artiklan yhdessä sen 228 artiklan 2 kohdan ensimmäisen virkkeen ja 228 artiklan 3 kohdan ensimmäisen alakohdan kanssa,ottaa huomioon komission ehdotuksen,ottaa huomioon Euroopan parlamentin lausunnon(1),sekä katsoo, että1) neuvosto hyväksyi 27 päivänä kesäkuuta 1994 tekemällään päätöksellä(2) sopimuksen tekemisen tieteellisestä ja teknisestä yhteistyöstä Euroopan yhteisön ja Australian välillä,2) neuvosto valtuutti 24 päivänä syyskuuta 1998 tekemällään päätöksellä komission neuvottelemaan edellä mainitun sopimuksen muuttamisesta ainoastaan sopimuksen 4 artiklassa mainittujen yhteistyöalojen osalta sopimuksen 11 artiklan 2 kohdassa määrätyn menettelyn mukaisesti,3) neuvosto antoi 29 päivänä maaliskuuta 1999 tekemällään päätöksellä valtuudet allekirjoittaa muutossopimus, ja4) tämä muutossopimus olisi hyväksyttävä,ON PÄÄTTÄNYT SEURAAVAA:1 artiklaHyväksytään sopimus tieteellisestä ja teknisestä yhteistyöstä Euroopan yhteisön ja Australian välillä tehdyn sopimuksen muuttamisesta.Sopimuksen teksti on tämän päätöksen liitteenä.2 artiklaNeuvoston puheenjohtaja antaa tieteellisestä ja teknisestä yhteistyöstä Euroopan yhteisön ja Australian välillä tehdyn sopimuksen 11 artiklan mukaisesti ilmoituksen siitä, että liitteenä olevan muutossopimuksen voimaantulon kannalta tarpeelliset menettelyt on yhteisön osalta saatettu päätökseen.Tehty Luxemburgissa 29 päivänä huhtikuuta 1999.Neuvoston puolestaW. MÜLLERPuheenjohtaja(1) Lausunto annettu 14. huhtikuuta 1999 (ei ole vielä ilmestynyt virallisessa lehdessä).(2) EYVL L 188, 22.7.1994, s. 17.


title: Poliittisten ja turvallisuusasioiden komitean päätös (YUTP) 2015/955, annettu 16 päivänä kesäkuuta 2015, EU:n operaation komentajan nimittämisestä Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) ja päätöksen EUTM MALI/3/2014 kumoamisesta (EUTM MALI/2/2015)

text:
               20.6.2015

               FI

               Euroopan unionin virallinen lehti

               L 156/20

         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2015/955,
   annettu 16 päivänä kesäkuuta 2015,
   EU:n operaation komentajan nimittämisestä Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) ja päätöksen EUTM MALI/3/2014 kumoamisesta (EUTM MALI/2/2015)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Malin asevoimien kouluttamiseen osallistumista koskevasta Euroopan unionin sotilasoperaatiosta, EUTM Mali (1), 17 päivänä tammikuuta 2013 annetun neuvoston päätöksen 2013/34/YUTP ja erityisesti sen 5 artiklan,
   sekä katsoo seuraavaa:

               (1)

               Päätöksen 2013/34/YUTP 5 artiklan 1 kohdan nojalla neuvosto on valtuuttanut poliittisten ja turvallisuusasioiden komitean (PTK) Euroopan unionista tehdyn sopimuksen 38 artiklan mukaisesti tekemään asiaankuuluvat päätökset, jotka koskevat EUTM Malin poliittista valvontaa ja strategista johtoa, mukaan lukien myöhemmät päätökset EU:n operaation komentajan nimittämisestä.

               (2)

               PTK hyväksyi 9 päivänä lokakuuta 2014 päätöksen EUTM MALI/3/2014 (2) prikaatikenraali Alfonso GARCÍA-VAQUERO PRADALin nimittämisestä EUTM Malin EU:n operaation komentajaksi.

               (3)

               Saksa ehdotti 17 päivänä maaliskuuta 2015, että EUTM Malin uudeksi EU:n operaation komentajaksi nimitettäisiin prikaatikenraali Franz Xaver PFRENGLE prikaatikenraali Alfonso GARCÍA-VAQUERO PRADALin seuraajaksi.

               (4)

               Euroopan unionin sotilaskomitea on tukenut tätä ehdotusta.

               (5)

               Päätös EUTM MALI/3/2014 olisi sen vuoksi kumottava.

               (6)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään prikaatikenraali Franz Xaver PFRENGLE EU:n operaation komentajaksi Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) 28 päivästä heinäkuuta 2015.
   2 artikla
   Kumotaan päätös EUTM MALI/3/2014.
   3 artikla
   Tämä päätös tulee voimaan 28 päivänä heinäkuuta 2015.

      Tehty Brysselissä 16 päivänä kesäkuuta 2015.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 14, 18.1.2013, s. 19.

      (2)  Poliittisten ja turvallisuusasioiden komitean päätös EUTM Mali/3/2014, annettu 9 päivänä lokakuuta 2014, EU:n operaation komentajan nimittämisestä Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) (EUVL L 300, 18.10.2014, s. 49).


Avis juridique important

|

31985D0336

85/336/ETY: Neuvoston päätös, tehty 27 päivänä kesäkuuta 1985, Reinin suojelemista kemiallista pilaantumista vastaan koskevan yleissopimuksen liitteen IV täydentämisestä kadmiumin osalta

Virallinen lehti nro L 175 , 05/07/1985 s. 0036 - 0039 Suomenk. erityispainos Alue 11 Nide 11 s. 0221  Espanjank. erityispainos: Luku 15 Nide 6 s. 0005  Ruotsink. erityispainos Alue 11 Nide 11 s. 0221  Portugalink. erityispainos: Luku 15 Nide 6 s. 0005

NEUVOSTON PÄÄTÖS,tehty 27 päivänä kesäkuuta 1985,Reinin suojelemista kemiallista pilaantumista vastaan koskevan yleissopimuksen liitteen IV täydentämisestä kadmiumin osalta (85/336/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 235 artiklan,ottaa huomioon komission ehdotuksen(1),ottaa huomioon edustajakokouksen lausunnon(2),ottaa huomioon talous- ja sosiaalikomitean lausunnon,sekä katsoo, ettäyhteisö on päätöksellä 77/586/ETY(3) hyväksynyt Reinin suojelemista kemiallista pilaantumista vastaan koskevan yleissopimuksen, jäljempänä "kemiallinen yleissopimus", ja Bernissä 29 huhtikuuta 1963 allekirjoitetun kansainvälistä komissiota Reinin suojelemiseksi pilaantumista vastaan, jäljempänä "kansainvälinen komissio", koskevan sopimuksen lisäsopimuksen,kemiallisen yleissopimuksen 5 artiklan mukaisesti kansainvälinen komissio ehdottaa raja-arvoja tiettyjen aineiden päästölle Reinin altaan pintavesiin tekemällä muutoksia yleissopimuksen liitteeseen IV; kemiallisen yleissopimuksen 14 artiklan mukaisesti näiden muutosten voimaantulo edellyttää sopimuspuolten yksimielistä hyväksyntää,kansainvälinen komissio on laatinut raja-arvoja kadmiumille kemiallisen yleissopimuksen liitteen IV täydennykseksi tarkoitetussa ehdotuksessa,direktiivissä 83/513/ETY(4) vahvistetaan raja-arvot kadmiumin päästölle yhteisön vesiympäristöön; nämä raja-arvot ovat samat kuin kansainvälisen komission ehdotuksessa vahvistetut arvot, jayhteisön olisi kemiallisen yleissopimuksen sopimuspuolena hyväksyttävä mainittu ehdotus,ON PÄÄTTÄNYT SEURAAVAA:1 artikla Hyväksytään Euroopan talousyhteisön puolesta Reinin suojelemiseksi pilaantumista vastaan perustetun kansainvälisen komission ehdotus, joka on tarkoitettu Reinin suojelemiseksi kemiallista pilaantumista vastaan koskevan yleissopimuksen liitteen IV täydennykseksi kadmiumin osalta.Ehdotuksen teksti on tämän päätöksen liitteenä.2 artikla Neuvoston puheenjohtaja ilmoittaa Sveitsin valaliiton hallitukselle 1 artiklassa tarkoitetun ehdotuksen hyväksymisestä kemiallisessa yleissopimuksessa vahvistettua menettelyä noudattaen.Tehty Luxemburgissa 27 päivänä kesäkuuta 1985.Neuvoston puolestaPuheenjohtajaA. BIONDI(1) EYVL N:o C 16, 17.1.1985, s. 7(2) EYVL N:o C 94, 15.4.1985, s. 131(3) EYVL N:o L 240, 19.9.1977, s. 35(4) EYVL N:o L 291, 24.10.1983, s. 1LIITE Bonnissa 3 päivänä joulukuuta 1976 allekirjoitetun Reinin suojelemista kemialliselta pilaantumiselta koskevan yleissopimuksen liitteen IV täydennykseksi tarkoitettu Reinin suojelemiseksi pilaantumiselta perustetun kansainvälisen komission ehdotus Kansainvälinen komissio Reinin suojelemiseksi pilaantumiselta,joka ottaa huomioon Bonnissa 3 päivänä joulukuuta 1976 allekirjoitetun Reinin suojelemista kemialliselta pilaantumiselta koskevan yleissopimuksen, ottaa huomioon erityisesti tämän yleissopimuksen 3, 4, 5 ja 14 artiklan, ehdottaa yleissopimuksen sopimuspuolille 3 päivänä joulukuuta 1976 tehdyn yleissopimuksen liitteen IV täydentämistä kadmiumin osalta seuraavasti:>TAULUKON PAIKKA>


title: Neuvoston päätös (EU) 2016/381, annettu 14 päivänä maaliskuuta 2016, satamavaltioiden suorittamaa valvontaa koskevan Pariisin yhteisymmärryspöytäkirjan satamavaltiovalvontakomiteassa Euroopan unionin puolesta esitettävästä kannasta

text:
               17.3.2016

               FI

               Euroopan unionin virallinen lehti

               L 72/53

         NEUVOSTON PÄÄTÖS (EU) 2016/381,
   annettu 14 päivänä maaliskuuta 2016,
   satamavaltioiden suorittamaa valvontaa koskevan Pariisin yhteisymmärryspöytäkirjan satamavaltiovalvontakomiteassa Euroopan unionin puolesta esitettävästä kannasta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 100 artiklan ja 218 artiklan 9 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Meriturvallisuutta, merellistä turvallisuutta, pilaantumisen ehkäisemistä ja asumis- ja työskentelyolosuhteita aluksilla voidaan parantaa tehokkaasti vähentämällä merkittävästi alikuntoisten alusten määrää jäsenvaltioiden lainkäyttövaltaan kuuluvilla vesillä ja soveltamalla tiukasti asiaankuuluvia yleissopimuksia, kansainvälisiä sääntöjä ja päätöslauselmia.

               (2)

               Vaikka on ensisijaisesti lippuvaltion vastuulla seurata, että alukset täyttävät turvallisuutta, pilaantumisen ehkäisemistä ja asumis- ja työskentelyolosuhteita aluksilla koskevat kansainväliset vaatimukset, varustamon velvollisuutena on huolehtia katsastuksen jälkeen siitä, että aluksen ja sen varusteiden kunto säilyy alukseen sovellettavien yleissopimusten vaatimusten mukaisena. Joissakin lippuvaltioissa on kuitenkin laiminlyöty vakavasti näiden kansainvälisten vaatimusten voimaan saattaminen ja niiden noudattamisen valvonta.

               (3)

               Tästä syystä lisätoimenpiteenä alikuntoisten alusten liikennöinnin torjumiseksi myös satamavaltioiden olisi valvottava, että alukset täyttävät turvallisuutta, pilaantumisen ehkäisemistä ja asumis- ja työskentelyolosuhteita aluksilla koskevat kansainväliset vaatimukset, samalla kun todetaan, ettei satamavaltiovalvontaan kuuluva tarkastus ole katsastus eivätkä siihen liittyvät tarkastuslomakkeet ole merikelpoisuustodistuksia. Sillä, että unionin rannikkojäsenvaltioilla on yhdenmukaistettu tapa panna tehokkaasti täytäntöön nämä kansainväliset vaatimukset lainkäyttövaltaansa kuuluvilla vesillä purjehtivien ja satamiaan käyttävien alusten suhteen, on tarkoitus estää kilpailun vääristymät.

               (4)

               Euroopan parlamentin ja neuvoston direktiivissä 2009/16/EY (1) esitetään unionin satamavaltiovalvontajärjestelmä muotoillen uudelleen ja vahvistaen unionin aikaisempaa, vuodesta 1995 voimassa ollutta alan lainsäädäntöä. Unionin järjestelmä perustuu aikaisempaan, Pariisissa 26 päivänä tammikuuta 1982 allekirjoitetun satamavaltioiden suorittamaa valvontaa koskevan Pariisin yhteisymmärryspöytäkirjan (’Pariisin pöytäkirja’) rakenteeseen.

               (5)

               Mitä tulee unionin jäsenvaltioihin, direktiivillä 2009/16/EY tietyt Pariisin pöytäkirjan menettelyt, välineet ja toimet tuodaan tosiasiallisesti unionin oikeuden soveltamisalaan. Tietyistä Pariisin pöytäkirjan asianmukaisen toimivaltaisen elimen tekemistä päätöksistä tulee edellä mainitun direktiivin nojalla unionin jäsenvaltioita sitovia.

               (6)

               Pariisin pöytäkirjan satamavaltiovalvontakomitea kokoontuu vuosittain ja tekee käsittelyjensä aikana päätökset tietyistä asioista, joilla on oikeusvaikutuksia.

               (7)

               Euroopan unionin toiminnasta tehdyn sopimuksen (SEUT) 218 artiklan 9 kohdan nojalla neuvosto tekee komission ehdotuksesta päätöksen sopimuksella perustetussa elimessä unionin puolesta esitettävän kannan vahvistamisesta, silloin kun tämän elimen on annettava säädöksiä, joilla on oikeusvaikutuksia.

               (8)

               Koska Pariisin pöytäkirjan sisäiset säännöt vaikeuttavat unionin puolesta esitettävän kannan vahvistamista SEUT 218 artiklan 9 kohdan mukaisesti hyvissä ajoin satamavaltiovalvontakomitean kutakin yksittäistä kokousta varten, on tässä tapauksessa tehokasta vahvistaa pääperiaatteista ja suuntaviivoista koostuva monivuotinen kanta sekä kehys sen vuosittaista tarkennusta varten. Samanaikaisesti useimmat satamavaltiovalvontakomitean yksittäisissä kokouksissa käsiteltävät aiheet koskevat satamavaltiovalvontaan liittyviä asioita ja kuuluvat yleensä yhden unionin säädöksen, eli direktiivin 2009/16/EY, soveltamisalaan. Pariisin pöytäkirjaan liittyvissä erityisissä olosuhteissa voidaan siitä syystä vahvistaa unionin puolesta esitettävä yleinen kanta useita edellä tarkoitettuja kokouksia varten.

               (9)

               Unioni ei ole Pariisin pöytäkirjan sopimuspuoli. Neuvoston on sen vuoksi tarpeen valtuuttaa jäsenvaltiot toimimaan unionin puolesta esitettävän kannan mukaisesti ja ilmaisemaan suostumuksensa tulla satamavaltiovalvontakomitean tekemien päätösten sitomiksi.

               (10)

               Valkoisten, harmaiden ja mustien lippuvaltiolistojen laadinnassa tällä hetkellä käytettävän menetelmän seuraukset ovat osoittautuneet suhteettomiksi ja sattumanvaraisiksi niiden lippuvaltioiden kannalta, joilla on pieni laivasto. Vaihtoehtoisen laskentamenetelmän kehittämisessä on samaan aikaan edistytty hitaasti. Näin ollen on tärkeää kehittää ripeästi vaihtoehtoinen menetelmä oikeudenmukaisuuden turvaamiseksi.

               (11)

               Kolmansia maita edustavien Pariisin pöytäkirjan osapuolten kanssa satamavaltiovalvontakomiteassa käytävät tekniset keskustelut ja tekninen yhteistyö ovat keskeisellä sijalla Pariisin pöytäkirjan tehokkuuden ja moitteettoman toiminnan varmistamisessa.

               (12)

               Tämän päätöksen olisi katettava kausi 2016–2019,

         ON HYVÄKSYNYT TÄMÄN PÄÄTÖKSEN:
   1 artikla
   Pariisin pöytäkirjan satamavaltiovalvontakomitean vuosikokouksessa Euroopan unionin puolesta esitettävä kanta, silloin kun tämän elimen on tehtävä päätöksiä, joilla on oikeusvaikutuksia, esitetään liitteessä I.
   2 artikla
   Pariisin pöytäkirjan satamavaltiovalvontakomitean vuosikokouksessa unionin puolesta esitettävän kannan vuosittainen tarkennus toteutetaan liitteen II mukaisesti.
   3 artikla
   Niiden jäsenvaltioiden, joita Pariisin pöytäkirja sitoo, on toimittava noudattaen 1 artiklassa tarkoitettua unionin puolesta esitettävää kantaa toimien yhdessä unionin etujen mukaisesti.
   4 artikla
   Tämä päätös tulee voimaan 1 päivänä huhtikuuta 2016.
   Sen voimassaolo päättyy 31 päivänä joulukuuta 2019.

      Tehty Brysselissä 14 päivänä maaliskuuta 2016.

            Neuvoston puolesta

            Puheenjohtaja

         M.H.P VAN DAM

      (1)  Euroopan parlamentin ja neuvoston direktiivi 2009/16/EY, annettu 23 päivänä huhtikuuta 2009, satamavaltioiden suorittamasta valvonnasta (EUVL L 131, 28.5.2009, s. 57).

      LIITE I

         SATAMAVALTIOIDEN SUORITTAMAA VALVONTAA KOSKEVAN PARIISIN YHTEISYMMÄRRYSPÖYTÄKIRJAN SATAMAVALTIOVALVONTAKOMITEASSA UNIONIN PUOLESTA ESITETTÄVÄ KANTA

         Pääperiaatteet

      Pariisin pöytäkirjan satamavaltiovalvontakomiteassa ne jäsenvaltiot, joita Pariisin pöytäkirja sitoo, toimien yhdessä unionin etujen mukaisesti

                  a)

                  pyrkivät saavuttamaan direktiivissä 2009/16/EY asetetut tavoitteet, erityisesti parantamaan meriturvallisuutta, merellistä turvallisuutta, pilaantumisen ehkäisemistä ja asumis- ja työskentelyolosuhteita aluksilla vähentämällä merkittävästi alikuntoisia aluksia soveltaen tiukasti asiaa koskevia yleissopimuksia, kansainvälisiä sääntöjä ja päätöslauselmia;

                  b)

                  edistävät sitä, että Pariisin pöytäkirjan osapuolet käyttävät yhdenmukaistettua tapaa panna tehokkaasti täytäntöön nämä kansainväliset vaatimukset lainkäyttövaltaansa kuuluvilla vesillä purjehtivien ja satamiaan käyttävien alusten suhteen;

                  c)

                  työskentelevät yhdessä Pariisin pöytäkirjan puitteissa kattavan tarkastusjärjestelmän aikaansaamiseksi ja tarkastustaakan jakamiseksi tasapuolisesti erityisesti hyväksymällä vuosittain tarkastusvelvoitteen, joka on laadittu Pariisin pöytäkirjan liitteessä 11 esitetyn, sovitun menetelmän mukaisesti;

                  d)

                  työskentelevät Pariisin pöytäkirjan puitteissa, jotta alusten tarkastamista varten on tarvittavat toimivaltaiset viranomaiset, joihin osoitetaan riittävä määrä henkilöstöä ja erityisesti päteviä tarkastajia esimerkiksi henkilöstöä palkkaamalla;

                  e)

                  varmistavat, että Pariisin pöytäkirjan puitteissa toteutettavat toimenpiteet ovat sopusoinnussa kansainvälisen oikeuden ja erityisesti asiaa koskevien yleissopimusten, kansainvälisten sääntöjen ja päätöslauselmien kanssa, jotka koskevat meriturvallisuutta, merellistä turvallisuutta, pilaantumisen ehkäisemistä ja asumis- ja työskentelyolosuhteita aluksilla;

                  f)

                  edistävät yhteisten toimintatapojen kehittämistä muiden satamavaltiovalvontaa suorittavien elinten kanssa;

                  g)

                  varmistavat yhdenmukaisuuden unionin muiden politiikkojen, erityisesti ulkosuhde-, turvallisuus- ja ympäristöpolitiikan sekä muiden politiikkojen kanssa.

         Suuntaviivat

      Ne jäsenvaltiot, joita Pariisin pöytäkirja sitoo, pyrkivät yhdessä unionin etujen mukaisesti toimien antamaan tukensa seuraaville Pariisin pöytäkirjan mukaisille toimille:

                  A.

                  sen varmistamiseksi, että unionin satamavaltiovalvontajärjestelmä toimii direktiivin 2009/16/EY mukaisesti ongelmitta vuodesta toiseen, hyväksytään

                              1.

                              seuraavat alusten riskiprofiilien osatekijät, joita käytetään tarkastettavien alusten valinnassa:

                                          a)

                                          valkoinen, harmaa ja musta lippuvaltiolista Pariisin pöytäkirjassa kehitetyn ja komission asetuksen (EU) N:o 801/2010 (1) liitteessä esitetyn kaavan mukaisesti;

                                          b)

                                          hyväksyttyjen laitosten toimintaa koskeva lista satamavaltiovalvontakomitean 37. istunnossaan (esityslistan 4.5.2 kohta) toukokuussa 2004 hyväksymän menetelmän mukaisesti;

                                          c)

                                          puutteiden ja pysäytysten keskimääräinen suhteellinen osuus yhtiön toiminnan laatua kuvaavaa kaavaa varten komission asetuksen (EU) N:o 802/2010 (2) liitteen perusteella.

                              2.

                              Pariisin pöytäkirjan menettelyjen ja suuntaviivojen muutokset tai päivitykset, joiden oikeusvaikutukset ovat sopusoinnussa direktiivissä 2009/16/EY asetettujen tavoitteiden kanssa ja joilla pyritään erityisesti parantamaan meriturvallisuutta, merellistä turvallisuutta, pilaantumisen ehkäisemistä ja asumis- ja työskentelyolosuhteita aluksilla.

                  B.

                  kehitetään mahdollisimman pian vaihtoehtoinen menetelmä valkoisen, harmaan ja mustan lippuvaltiolistan laatimiseksi, jotta se olisi oikeudenmukainen laivaston koosta riippumatta.

         (1)  Komission asetus (EU) N:o 801/2010, annettu 13 päivänä syyskuuta 2010, Euroopan parlamentin ja neuvoston direktiivin 2009/16/EY 10 artiklan 3 kohdan täytäntöönpanosta lippuvaltioon liittyvien perusteiden osalta (EUVL L 241, 14.9.2010, s. 1).

         (2)  Komission asetus (EU) N:o 802/2010, annettu 13 päivänä syyskuuta 2010, Euroopan parlamentin ja neuvoston direktiivin 2009/16/EY 10 artiklan 3 kohdan ja 27 artiklan täytäntöönpanosta yhtiön toiminnan osalta (EUVL L 241, 14.9.2010, s. 4).

      LIITE II

         SATAMAVALTIOIDEN SUORITTAMAA VALVONTAA KOSKEVAN PARIISIN YHTEISYMMÄRRYSPÖYTÄKIRJAN SATAMAVALTIOVALVONTAKOMITEASSA UNIONIN PUOLESTA ESITETTÄVÄN KANNAN VUOSITTAINEN TARKENNUS

      Ennen Pariisin pöytäkirjan satamavaltiovalvontakomitean kutakin vuosikokousta on toteutettava tarvittavat toimenpiteet, jotta unionin puolesta ilmaistavassa kannassa otettaisiin huomioon kaikki Euroopan komissiolle toimitetut asiaankuuluvat tiedot ja kaikki sellaiset käsiteltävät asiakirjat, jotka kuuluvat unionin toimivaltaan liitteessä I esitettyjen pääperiaatteiden ja suuntaviivojen mukaisesti.
      Tätä tarkoitusta varten ja kyseisten tietojen pohjalta komission yksiköiden on toimitettava neuvostolle tai sen valmisteluelimille riittävän ajoissa ennen satamavaltiovalvontakomitean kokousta aiottua unionin kantaa koskevat yksityiskohdat sisältävä valmisteluasiakirja tarkastelua ja hyväksyntää varten.


title: 2009/805/EY: Neuvoston päätös, tehty 19 päivänä lokakuuta 2009 , Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen liitteen 11 muuttamisesta tehdyn Euroopan yhteisön ja Sveitsin valaliiton välisen sopimuksen tekemisestä

text:
               4.11.2009

               FI

               Euroopan unionin virallinen lehti

               L 288/22

      NEUVOSTON PÄÄTÖS,
   tehty 19 päivänä lokakuuta 2009,
   Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen liitteen 11 muuttamisesta tehdyn Euroopan yhteisön ja Sveitsin valaliiton välisen sopimuksen tekemisestä
   (2009/805/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 37 ja 133 artiklan sekä 152 artiklan 4 kohdan b alakohdan yhdessä 300 artiklan 3 kohdan ensimmäisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon,
   sekä katsoo seuraavaa:

               (1)

               Komissio on neuvotellut yhteisön puolesta Euroopan yhteisön ja Sveitsin valaliiton välisen sopimuksen, jolla muutetaan Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen liitettä 11.

               (2)

               Tämä sopimus ja sen päätösasiakirja allekirjoitettiin yhteisön puolesta 23 päivänä joulukuuta 2008 sillä varauksella, että sopimus tehdään, neuvoston päätöksen 2008/979/EY (1) mukaisesti.

               (3)

               Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Sveitsin valaliiton välinen sopimus Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen (2) liitteen 11 muuttamisesta sekä kyseisen sopimuksen päätösasiakirjaan liitetty julistus.
   2 artikla
   Neuvoston puheenjohtaja tekee yhteisön puolesta sopimuksen 2 artiklassa määrätyn ilmoituksen (3).
   3 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgissa 19 päivänä lokakuuta 2009.

            Neuvoston puolesta

            Puheenjohtaja

         E. ERLANDSSON

      (1)  EUVL L 352, 31.12.2008, s. 23.

      (2)  EUVL L 352, 31.12.2008, s. 24.

      (3)  Neuvoston pääsihteeristö julkaisee Euroopan unionin virallisessa lehdessä sopimuksen voimaantulopäivän.


title: EFTAn valvontaviranomaisen päätös N:o 02/10/KOL, annettu 5 päivänä tammikuuta 2010 , Norjan asemasta tarttuvan vertamuodostavan kudoksen kuolion ja virusperäisen verenvuotoseptikemian osalta sekä 21 päivänä toukokuuta 2008 tehdyn EFTAn valvontaviranomaisen päätöksen N:o 302/08/KOL kumoamisesta

text:
               24.6.2010

               FI

               Euroopan unionin virallinen lehti

               L 157/16

         EFTAn VALVONTAVIRANOMAISEN PÄÄTÖS
   N:o 02/10/KOL,
   annettu 5 päivänä tammikuuta 2010,
   Norjan asemasta tarttuvan vertamuodostavan kudoksen kuolion ja virusperäisen verenvuotoseptikemian osalta sekä 21 päivänä toukokuuta 2008 tehdyn EFTAn valvontaviranomaisen päätöksen N:o 302/08/KOL kumoamisesta
   EFTAN VALVONTAVIRANOMAINEN, joka
   OTTAA HUOMIOON sopimuksen Euroopan talousalueesta ja erityisesti sen 109 artiklan sekä pöytäkirjan 1,
   OTTAA HUOMIOON EFTA-valtioiden sopimuksen valvontaviranomaisen ja tuomioistuimen perustamisesta ja erityisesti sen 5 artiklan 2 kohdan d alakohdan sekä pöytäkirjan 1,
   OTTAA HUOMIOON ETA-sopimuksen liitteessä I olevan I luvun 4.1.5a kohdassa tarkoitetun säädöksen,
   neuvoston direktiivi 2006/88/EY (1), annettu 24 päivänä lokakuuta 2006, vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta,
   sellaisena kuin se on mukautettuna ETA-sopimuksen pöytäkirjassa 1, ja erityisesti kyseisen säädöksen 50 artiklan,
   sekä katsoo seuraavaa:
   Norja toimitti 3 päivänä toukokuuta 1994 päivätyllä kirjeellä asianmukaiset perusteet, joiden nojalla Norjan alueelle myönnettiin tarttuvan vertamuodostavan kudoksen kuolion (IHN) ja virusperäisen verenvuotoseptikemian (VHS) taudeista vapaa asema, sekä kansalliset säännöt, joilla varmistetaan kyseisen aseman säilyttämisen edellytysten noudattaminen.
   Norja tunnustettiin kalojen osalta IHN:stä ja VHS:stä vapaaksi manner- ja rannikkoalueeksi valvontaviranomaisen päätöksellä N:o 71/94/KOL. Sen jälkeen, kun Norja oli ilmoittanut VHS:n taudinpurkauksesta Møre og Romsdalin läänissä 26 päivänä marraskuuta 2007, päätös N:o 71/94/KOL, sellaisena kuin se on viimeksi muutettuna EFTAn valvontaviranomaisen päätöksellä N:o 244/02/KOL, kumottiin päätöksellä N:o 302/08/KOL, jolla tunnustettiin päätöksen liitteessä tarkoitetut Norjan alueet kalojen osalta IHN:stä ja VHS:stä vapaaksi manner- ja rannikkoalueeksi.
   Heinäkuun 11 päivänä 2008 vahvistettiin VHS:n taudinpurkaus Storfjordenin rannikkoalueilla Norjassa. Norjan toimivaltaiset viranomaiset ovat ilmoittaneet valvontaviranomaiselle taudin hävittämiseksi ja sen leviämisen estämiseksi toteutetuista toimenpiteistä.
   Valvontaviranomainen on arvioinut Norjan toimivaltaisten viranomaisten sille toimittamia tietoja, joiden pohjalta näyttää tällä hetkellä siltä, että toteutetut toimenpiteet ovat riittävät. Lisäksi valvontaviranomainen on keskustellut asiasta Euroopan komission kanssa. Norjassa ei ole tapahtunut muutoksia IHN:n suhteen.
   Valvontaviranomaisen mielestä Norja – liitteessä mainittuja alueita lukuun ottamatta – olisi yhä tunnustettava kalojen osalta IHN:stä ja VHS:stä vapaaksi manner- ja rannikkoalueeksi.
   Tässä päätöksessä säädetyt toimenpiteet ovat EFTAn valvontaviranomaista avustavan EFTAn eläinlääkintäkomitean lausunnon mukaiset,
   ON HYVÄKSYNYT TÄMÄN PÄÄTÖKSEN:
   1 artikla
   Norja – liitteessä mainittuja alueita lukuun ottamatta – tunnustetaan kalojen osalta IHN:stä ja VHS:stä vapaaksi manner- ja rannikkoalueeksi.
   2 artikla
   Kumotaan Norjan asemasta tarttuvan vertamuodostavan kudoksen kuolion ja virusperäisen verenvuotoseptikemian osalta 21 päivänä toukokuuta 2008 tehty EFTAn valvontaviranomaisen päätös N:o 302/08/KOL.
   3 artikla
   Tämä päätös tulee voimaan 5 päivänä tammikuuta 2010.
   4 artikla
   Tämä päätös on osoitettu Norjan kuningaskunnalle.
   5 artikla
   Ainoastaan englanninkielinen teksti on todistusvoimainen.

      Tehty Brysselissä 5 päivänä tammikuuta 2010.

            EFTAn valvontaviranomaisen puolesta

         Kurt JÄGER

            Kollegion jäsen

         Xavier LEWIS

            Johtaja

      (1)  EUVL L 328, 24.11.2006, s. 14.

      LIITE
      IHN
      Norja lukuun ottamatta Vuoremijoen (Grense Jacobselv) ja Paatsjoen norjalaisia valuma-alueita sekä välissä olevia jokia ja niiden rannikkoalueita.
      VHS
      Norja lukuun ottamatta seuraavia alueita:

                  1)

                  Vuoremijoen ja Paatsjoen norjalaiset valuma-alueet sekä välissä olevat joet ja niiden rannikkoalueet.

                  2)

                  Storfjordenin rannikkoalueet (Ørskogin, Sykkylvenin, Stordalin, Strandan ja Norddalin kunnissa), joita rajaa lännessä Rønesetin (Sykkylvenin kunta) ja Giljenesetin (Ørskogin kunta) välille vedetty viiva. Myös koko vuonon itäpuoli on suljettu pois, mukaan luettuina vuorovesiraja, maalla sijaitsevat vesiviljelylaitokset, jotka hyödyntävät tuotannossaan merivettä, sekä vuonossa sijaitsevien vesiviljelylaitosten maalla sijaitsevat osat ja laiturit. Taudeista vapaiden alueiden joukosta suljetaan pois myös ne valuma-alueiden osat, joiden jokisuu sijaitsee rajoitusalueella ja joilla anadromiset kalalajit vaeltavat ylävirtaan, sekä kaikki valuma-alueiden anadromisissa osissa sijaitsevat viljelylaitokset.


title: Euroopan parlamentin päätös (EU) 2016/1581, annettu 28 päivänä huhtikuuta 2016, Euroopan GNSS-viraston varainhoitovuoden 2014 tilien päättämisestä

text:
               14.9.2016

               FI

               Euroopan unionin virallinen lehti

               L 246/387

         EUROOPAN PARLAMENTIN PÄÄTÖS (EU) 2016/1581,
   annettu 28 päivänä huhtikuuta 2016,
   Euroopan GNSS-viraston varainhoitovuoden 2014 tilien päättämisestä
   EUROOPAN PARLAMENTTI, joka

               —

               ottaa huomioon Euroopan GNSS-viraston lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen Euroopan GNSS-viraston tilinpäätöksestä varainhoitovuodelta 2014 sekä viraston vastaukset (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä virastolle (05584/2016 – C8-0080/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan GNSS-viraston perustamisesta, eurooppalaisten satelliittinavigointiohjelmien hallintorakenteista annetun neuvoston asetuksen (EY) N:o 1321/2004 kumoamisesta ja Euroopan parlamentin ja neuvoston asetuksen (EY) N:o 683/2008 muuttamisesta 22. syyskuuta 2010 annetun Euroopan parlamentin ja neuvoston asetuksen (EU) N:o 912/2010 (4) ja erityisesti sen 14 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön (A8-0112/2016),

               1.

               toteaa, että Euroopan GNSS-viraston tilinpäätöstiedot käyvät ilmi tilintarkastustuomioistuimen vuosikertomuksen liitteestä;

               2.

               hyväksyy Euroopan GNSS-viraston varainhoitovuoden 2014 tilien päättämisen;

               3.

               kehottaa puhemiestä välittämään tämän päätöksen Euroopan GNSS-viraston toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 409, 9.12.2015, s. 353.

      (2)  Ks. alaviite 1.

      (3)  EUVL L 298, 26.10.2012, s. 1.

      (4)  EUVL L 276, 20.10.2010, s. 11.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: 2014/39/EU: Komission päätös, annettu 27 päivänä tammikuuta 2014 , Kreikan osallistumisen vahvistamisesta avio- ja asumuseroon sovellettavan lain alalla toteutettavaan tiiviimpään yhteistyöhön

text:
               28.1.2014

               FI

               Euroopan unionin virallinen lehti

               L 23/41

      KOMISSION PÄÄTÖS,
   annettu 27 päivänä tammikuuta 2014,
   Kreikan osallistumisen vahvistamisesta avio- ja asumuseroon sovellettavan lain alalla toteutettavaan tiiviimpään yhteistyöhön
   (2014/39/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen ja erityisesti sen 328 artiklan 1 kohdan ja 331 artiklan 1 kohdan,
   ottaa huomioon luvan antamisesta tiiviimmälle yhteistyölle avio- ja asumuseroon sovellettavan lain alalla 12 päivänä heinäkuuta 2010 annetun neuvoston päätöksen 2010/405/EU (1),
   ottaa huomioon tiiviimmän yhteistyön toteuttamisesta avio- ja asumuseroon sovellettavan lain alalla 20 päivänä joulukuuta 2010 annetun neuvoston asetuksen (EU) N:o 1259/2010 (2),
   ottaa huomioon Kreikan ilmoituksen aikomuksestaan osallistua tiiviimpään yhteistyöhön avio- ja asumuseroon sovellettavan lain alalla,
   sekä katsoo seuraavaa:

               (1)

               Neuvosto päätti 12 päivänä heinäkuuta 2010 antaa luvan Belgian, Bulgarian, Saksan, Espanjan, Ranskan, Italian, Latvian, Luxemburgin, Unkarin, Maltan, Itävallan, Portugalin, Romanian ja Slovenian tiiviimmälle yhteistyölle avio- ja asumuseroon sovellettavan lain alalla.

               (2)

               Neuvosto antoi 20 päivänä joulukuuta 2010 asetuksen (EU) N:o 1259/2010 tiiviimmän yhteistyön toteuttamisesta avio- ja asumuseroon sovellettavan lain alalla.

               (3)

               Komissio hyväksyi 21 päivänä marraskuuta 2012 päätöksen 2012/714/EU (3) Liettuan osallistumisen vahvistamisesta avio- ja asumuseroon sovellettavan lain alalla toteutettavaan tiiviimpään yhteistyöhön.

               (4)

               Kreikka on ilmoittanut aikomuksestaan osallistua tiiviimpään yhteistyöhön avio- ja asumuseroon sovellettavan lain alalla 14 päivänä lokakuuta 2013 päivätyllä kirjeellä, jonka komissio kirjasi saapuneeksi 15 päivänä lokakuuta 2013.

               (5)

               Komissio toteaa, että päätöksessä 2010/405/EU ja asetuksessa (EU) N:o 1259/2010 ei säädetä erityisiä ehtoja tiiviimpään yhteistyöhön osallistumiselle avio- ja asumuseroon sovellettavan lain alalla ja että Kreikan osallistumisen pitäisi lisätä tämän tiiviimmän yhteistyön hyötyjä.

               (6)

               Kreikan osallistuminen tiiviimpään yhteistyöhön avio- ja asumuseroon sovellettavan lain alalla olisi näin ollen vahvistettava.

               (7)

               Komission olisi hyväksyttävä Kreikkaa koskevia siirtymätoimenpiteitä, jotka ovat tarpeen asetuksen (EU) N:o 1259/2010 soveltamista varten.

               (8)

               Asetuksen (EU) N:o 1259/2010 olisi tultava voimaan Kreikassa sitä päivää seuraavana päivänä, jona tämä päätös julkaistaan Euroopan unionin virallisessa lehdessä,

         ON HYVÄKSYNYT TÄMÄN PÄÄTÖKSEN:
   1 artikla
   Kreikan osallistuminen tiiviimpään yhteistyöhön
   1.   Vahvistetaan Kreikan osallistuminen avio- ja asumuseroon sovellettavan lain alalla toteutettavaan tiiviimpään yhteistyöhön, johon myönnettiin lupa päätöksellä 2010/405/EU.
   2.   Asetusta (EU) N:o 1259/2010 sovelletaan Kreikkaan tämän päätöksen mukaisesti.
   2 artikla
   Kreikalta edellytettävät tiedot
   Kreikan on 29 päivään lokakuuta 2014 mennessä ilmoitettava komissiolle mahdollisista kansallisista määräyksistään, jotka koskevat

               a)

               sovellettavan lain valintaa koskeviin sopimuksiin asetuksen (EU) N:o 1259/2010 7 artiklan 2–4 kohdan mukaisesti sovellettavia muotovaatimuksia ja

               b)

               mahdollisuutta sovellettavan lain nimeämiseen asetuksen (EU) N:o 1259/2010 5 artiklan 3 kohdan mukaisesti.

         3 artikla
   Kreikkaa koskevat siirtymäsäännökset
   1.   Asetusta (EU) N:o 1259/2010 sovelletaan Kreikkaan vain 29 päivänä heinäkuuta 2015 tai sen jälkeen vireille pantujen oikeudenkäyntien ja tehtyjen, asetuksen (EU) N:o 1259/2010 5 artiklassa tarkoitettujen sopimusten osalta.
   Myös sellainen sovellettavan lain valintaa koskeva sopimus, joka on tehty ennen 29 päivää heinäkuuta 2015, on kuitenkin Kreikan osalta pätevä edellyttäen, että se on asetuksen (EU) N:o 1259/2010 6 ja 7 artiklan mukainen.
   2.   Asetus (EU) N:o 1259/2010 ei Kreikan osalta vaikuta sellaisiin sovellettavan lain valintaa koskeviin sopimuksiin, jotka on tehty sen osallistuvan jäsenvaltion lainsäädännön mukaisesti, jonka tuomioistuimessa asia on pantu vireille ennen 29 päivää heinäkuuta 2015.
   4 artikla
   Asetuksen (EU) N:o 1259/2010 voimaantulo ja soveltamisen alkamispäivä Kreikassa
   Asetuksen (EU) N:o 1259/2010 on tultava voimaan Kreikassa sitä päivää seuraavana päivänä, jona tämä päätös julkaistaan Euroopan unionin virallisessa lehdessä.

   Asetusta (EU) N:o 1259/2010 sovelletaan Kreikkaan 29 päivästä heinäkuuta 2015 alkaen.
   5 artikla
   Voimaantulo
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 27 päivänä tammikuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 189, 22.7.2010, s. 12.

      (2)  EUVL L 343, 29.12.2010, s. 10.

      (3)  EUVL L 323, 22.11.2012, s. 18.


title: Neuvoston päätös 2012/330/YUTP, annettu 25 päivänä kesäkuuta 2012 , Euroopan unionin erityisedustajan nimittämisestä Bosnia ja Hertsegovinaan annetun päätöksen 2011/426/YUTP muuttamisesta

text:
               26.6.2012

               FI

               Euroopan unionin virallinen lehti

               L 165/66

         NEUVOSTON PÄÄTÖS 2012/330/YUTP,
   annettu 25 päivänä kesäkuuta 2012,
   Euroopan unionin erityisedustajan nimittämisestä Bosnia ja Hertsegovinaan annetun päätöksen 2011/426/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 18 päivänä heinäkuuta 2011 päätöksen 2011/426/YUTP (1), jolla Peter SØRENSEN nimitettiin Euroopan unionin erityisedustajaksi, jäljempänä ’erityisedustaja’, Bosnia ja Hertsegovinaan. Erityisedustajan toimikausi päättyy 30 päivänä kesäkuuta 2015.

               (2)

               Päätöksellä 2011/426/YUTP vahvistettiin erityisedustajan rahoitusohje 1 päivänä syyskuuta 2011 alkavalle ja 30 päivänä kesäkuuta 2012 päättyvälle kaudelle. Olisi vahvistettava uusi rahoitusohje 1 päivänä heinäkuuta 2012 alkavalle ja 30 päivänä kesäkuuta 2013 päättyvälle kaudelle.

               (3)

               Ulkoasiainneuvosto vahvisti 10 päivänä lokakuuta 2011 antamissaan päätelmissä sitoumuksensa tehostaa edelleen tukeaan Bosnia ja Hertsegovinalle. Erityisavustajan avustajaryhmää olisi vahvistettava vastaavasti, jotta hänellä olisi käytettävissään riittävästi henkilöstöä tämän tuen antamiseksi.

               (4)

               Euroopan unionin poliisioperaatio (EUPM) Bosnia ja Hertsegovinassa päättyy 30 päivänä kesäkuuta 2012. Erityisedustajalle siirtyy joitakin EUPM:n tehtäviä oikeusvaltion alalla.

               (5)

               Erityisedustaja toteuttaa toimeksiantonsa tilanteessa, joka voi huonontua ja joka saattaa vaarantaa Euroopan unionista tehdyn sopimuksen 21 artiklassa määritettyjen unionin ulkoisen toiminnan tavoitteiden saavuttamisen.

               (6)

               Päätös 2011/426/YUTP olisi näin ollen muutettava,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2011/426/YUTP seuraavasti:

               1)

               Korvataan 3 artiklan e alakohta seuraavasti:

                           ”e)

                           varmistaa unionin pyrkimysten täytäntöönpano kaikessa oikeusvaltiota, lainvalvontaa ja turvallisuusalan uudistusta koskevassa toiminnassa, edistää unionin toiminnan yleistä yhteensovittamista ja antaa paikallista poliittista ohjausta unionin johtamille toimille poliisiuudistuksen tukemiseksi ja järjestäytyneen rikollisuuden, rajat ylittävän rikollisuuden ja korruption torjumiseksi sekä antaa tässä yhteydessä tarvittaessa arviointeja ja neuvoja korkealle edustajalle ja komissiolle.”

               2)

               Kumotaan 3 artiklan f alakohta.

               3)

               Lisätään 5 artiklan 1 kohtaan alakohta seuraavasti:
               ”Erityisedustajan toimeksiantoon liittyviin menoihin tarkoitettu rahoitusohje 1 päivänä heinäkuuta 2012 alkavalla ja 30 päivänä kesäkuuta 2013 päättyvällä kaudella on 5 250 000 euroa.”

               4)

               Korvataan 10 artikla seuraavasti:
               ”10 artikla
               Turvallisuus
               Erityisedustaja toteuttaa Euroopan unionista tehdyn sopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteutettavissa olevat toimenpiteet toimeksiantonsa ja vastuullaan olevan maantieteellisen alueen turvallisuustilanteen mukaisesti suoraan hänen alaisuudessaan olevan koko henkilöstön turvallisuuden edistämiseksi, erityisesti:

                           a)

                           laatimalla Euroopan ulkosuhdehallinnon ohjeisiin perustuvan operaatiokohtaisen turvallisuussuunnitelman, joka käsittää henkilöstön turvalliseen siirtymiseen operaatioalueelle ja sen sisällä ja turvallisuutta vaarantavien tilanteiden hallintaan sovellettavat operaatiokohtaiset fyysiset, organisatoriset ja menettelyä koskevat turvallisuustoimenpiteet sekä valmiussuunnitelman ja operaation evakuointisuunnitelman;

                           b)

                           varmistamalla, että unionin ulkopuolelle lähetetyllä koko henkilöstöllä on operaatioalueen olosuhteiden edellyttämä korkean riskin kattava vakuutusturva;

                           c)

                           varmistamalla, että kaikille unionin ulkopuolelle lähetetyille erityisedustajan avustajaryhmän jäsenille, myös paikalta palvelukseen otetulle henkilöstölle, annetaan joko ennen operaatioalueelle saapumista tai heti saapumisen yhteydessä Euroopan ulkosuhdehallinnon operaatioalueelle antamaan riskiluokitukseen perustuva asianmukainen turvallisuuskoulutus;

                           d)

                           varmistamalla, että kaikki säännöllisten turvallisuusarviointien pohjalta annetut suositukset pannaan täytäntöön, ja antamalla edistymistä koskevan kertomuksen ja toimeksiannon toteuttamista koskevan selvityksen yhteydessä neuvostolle, korkealle edustajalle ja komissiolle kirjallisia raportteja suositusten täytäntöönpanosta ja muista turvallisuusasioista.”

         2 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Luxemburgissa 25 päivänä kesäkuuta 2012.

            Neuvoston puolesta

            Puheenjohtaja

         C. ASHTON

      (1)  EUVL L 188, 19.7.2011, s. 30.


title: Komission päätös, annettu 10 päivänä helmikuuta 2016, Turkin-pakolaisavun koordinointivälineestä sekä 24 päivänä marraskuuta 2015 annetun komission päätöksen C(2015) 9500 muuttamisesta

text:
               16.2.2016

               FI

               Euroopan unionin virallinen lehti

               C 60/3

         KOMISSION PÄÄTÖS,
   annettu 10 päivänä helmikuuta 2016,
   Turkin-pakolaisavun koordinointivälineestä sekä 24 päivänä marraskuuta 2015 annetun komission päätöksen C(2015) 9500 muuttamisesta
   (2016/C 60/03)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen ja erityisesti sen 210 artiklan 2 kohdan ja 214 artiklan 6 kohdan,
   sekä katsoo seuraavaa:

               (1)

               Jäsenvaltioiden hallitusten edustajat keskustelivat Turkin-pakolaisavun koordinointivälineen rahoituksesta joulukuussa 2015 ja tammikuussa 2016. He pääsivät 3 päivänä helmikuuta 2016 sopuun EU:n jäsenvaltioiden ja komission välisestä yhteisymmärrysasiakirjasta, jossa vahvistetaan Turkin-pakolaisavun koordinointivälineen hallinnointia ja ehtoja koskeva kehys, jäljempänä ’yhteisymmärrysasiakirja’.

               (2)

               Komissio vahvistaa jäsenvaltioiden aikomuksen rahoittaa 2 000 000 000 euroa kaikkiaan 3 000 000 000 euron määrästä. Avun asteittaisen toimittamisen ehtona on se, että Euroopan unionin ja Turkin tasavallan yhteisymmärrys tilapäistä suojelua saavien syyrialaisten tukemista ja muuttoliikkeen hallintaa koskevan keskinäisen, kriisin koordinoituun käsittelemiseen tähtäävän yhteistyönsä tehostamisesta, jäljempänä ’EU:n ja Turkin yhteinen toimintasuunnitelma’, pannaan täytäntöön. Humanitaarista apua koskevat päätökset pannaan täytäntöön ja humanitaarisen avun toimet toteutetaan neuvoston asetuksen (EY) N:o 1257/96 (1) säännösten mukaisesti ja noudattaen periaatteita, jotka on vahvistettu humanitaarista apua koskevassa eurooppalaisessa konsensuksessa (2).

               (3)

               Kunkin jäsenvaltion rahoitusosuudet sisällytetään unionin talousarvioon ulkoisina käyttötarkoitukseensa sidottuina tuloina unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta annetun Euroopan parlamentin ja neuvoston asetuksen (EU, Euratom) N:o 966/2012 (3) 21 artiklan 2 kohdan b alakohdan mukaisesti. Koska komissio on SEUT-sopimuksen 317 artiklan mukaisesti yksin vastuussa unionin talousarvion toteuttamisesta, se ottaa unionin puolesta vastaan jäsenvaltioiden tiedoksi antamat maksutodistukset. Näiden todistusten ansiosta maksusitoumusmäärärahat saadaan käyttöön, kun ne on annettu tiedoksi, unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä annetun komission delegoidun asetuksen (EU) N:o 1268/2012 (4) 7 artiklan 2 kohdan mukaisesti. Maksutodistukset perustuvat yhteiseen malliin, jota voidaan tarvittaessa mukauttaa erityistarpeiden huomioon ottamiseksi.

               (4)

               Komission päätöstä C(2015) 9500 on tarpeen muuttaa, jotta voitaisiin ottaa huomioon yhteisymmärrysasiakirja sekä tavoite varmistaa Turkin-pakolaisavun koordinointivälineen täytäntöönpanon entistä parempi tehokkuus ja koordinointi,

         ON PÄÄTTÄNYT SEURAAVAA:
   1 artikla
   Muutetaan komission päätös C(2015) 9500 seuraavasti:

               1)

               Muutetaan komission päätöksen C(2015) 9500 johdanto-osan kappaleet seuraavasti:

                           —

                           Korvataan johdanto-osan 9 kappale seuraavasti:

                                          ”(9)

                                          Turkin-pakolaisavun koordinointivälineen yleistavoitteena on koordinoida ja sujuvoittaa unionin talousarviosta ja jäsenvaltioiden kahdenvälisillä rahoitusosuuksilla rahoitettavia toimia, jotta voidaan lisätä pakolaisille ja heitä vastaanottaville yhteisöille Turkissa annettavan tuen tehokkuutta ja täydentävyyttä.”

                           —

                           Korvataan johdanto-osan 11 kappale seuraavasti:

                                          ”(11)

                                          Turkin-pakolaisavun koordinointivälinettä voidaan rahoittaa monivuotisessa rahoituskehyksessä 2014–2020 säädetyissä rajoissa välineillä, joita EU käyttää tällä hetkellä vastatakseen Syyrian kriisiin, eli Euroopan naapuruusvälineellä (ENI) (5), kehitysyhteistyövälineellä (DCI) (6), liittymistä valmistelevalla tukivälineellä (IPA II) (7) ja vakautta ja rauhaa edistävällä välineellä (8), sekä humanitaarisesta avusta annetun neuvoston asetuksen (EY) N:o 1257/96 (9) mukaisella rahoituksella. Turkin-pakolaisavun koordinointivälineen kautta myönnettävän humanitaarisen avun hallinnoinnissa ja antamisessa noudatetaan humanitaarisia periaatteita ja humanitaarista apua koskevaa eurooppalaista konsensusta (10).”

                           —

                           Korvataan johdanto-osan 13 kappale seuraavasti:

                                          ”(13)

                                          Komissio vahvistaa jäsenvaltioiden aikomuksen rahoittaa 2 000 000 000 euroa kaikkiaan 3 000 000 000 euron määrästä Turkin-pakolaisavun koordinointivälineen hallinnointia ja ehtoja koskevasta kehyksestä tehdyn, EU:n jäsenvaltioiden ja komission välillä 3 päivänä helmikuuta 2016 sovitun yhteisymmärrysasiakirjan, jäljempänä ’yhteisymmärrysasiakirja’, mukaisesti. Avun asteittaisen toimittamisen ehtona on se, että Turkki noudattaa EU:n ja Turkin yhteisen toimintasuunnitelman mukaisia sitoumuksiaan. Humanitaarista apua koskevat päätökset pannaan täytäntöön ja humanitaarisen avun toimet toteutetaan neuvoston asetuksen (EY) N:o 1257/96 (11) säännösten mukaisesti ja noudattaen periaatteita, jotka on vahvistettu humanitaarista apua koskevassa eurooppalaisessa konsensuksessa (12).”

                           —

                           Poistetaan johdanto-osan 14 kappale.

                           —

                           Johdanto-osan 15 kappaleesta tulee johdanto-osan 14 kappale, ja se korvataan seuraavasti:

                                          ”(14)

                                          Kuten yhteisymmärrysasiakirjassa on sovittu, jäsenvaltioiden rahoitusosuudet sisällytetään unionin talousarvioon ulkoisina käyttötarkoitukseensa sidottuina tuloina unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta annetun Euroopan parlamentin ja neuvoston asetuksen (EU, Euratom) N:o 966/2012 (13) 21 artiklan 2 kohdan b alakohdan mukaisesti. Koska komissio on SEUT-sopimuksen 317 artiklan mukaisesti yksin vastuussa unionin talousarvion toteuttamisesta, se vastaanottaa unionin puolesta erilliset maksutodistukset kultakin jäsenvaltiolta unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä annetun komission delegoidun asetuksen (EU) N:o 1268/2012 (14) 7 artiklan 2 kohdan mukaisesti. Maksutodistukset perustuvat yhteiseen malliin, jota voidaan tarvittaessa mukauttaa erityistarpeiden huomioon ottamiseksi. Kukin jäsenvaltio lähettää komissiolle tiedoksi allekirjoitetun maksutodistuksen, johon on liitetty rahoitusosuutta koskeva maksuaikataulu.”

               2)

               Muutetaan komission päätöksen C(2015) 9500 artiklaosaa seuraavasti:

                           —

                           Korvataan 1 artiklan otsikko seuraavasti:
                           (Ei koske suomenkielistä toisintoa.)

                           —

                           Korvataan 1 artikla seuraavasti:

                              ”Tällä päätöksellä perustetaan Turkin-pakolaisavun koordinointiväline, jäljempänä ’väline’, Turkin auttamiseksi vastaamaan pakolaisten ja heitä vastaanottavien yhteisöjen välittömiin humanitaarisiin tarpeisiin ja kehitystarpeisiin ja kansallisten ja paikallisten viranomaisten auttamiseksi hallinnoimaan ja käsittelemään pakolaisvirroista johtuvia seurauksia.”

                           —

                           Muutetaan 3 artiklan 1 kohta seuraavasti:

                              ”Välineellä sovitetaan unionin ja jäsenvaltioiden toimet yhteen asettamalla ensisijaisia tavoitteita ja osoittamalla toimien tehokkaan täytäntöönpanon varmistamisessa käytettävät välineet tämän päätöksen 5 artiklassa esitetyn mekanismin mukaisesti.”

                           —

                           Korvataan 3 artiklan 2 kohta seuraavasti:
                           ”Välineellä koordinoidaan humanitaarisen avun, kehitysavun ja muun avun antamista pakolaisille ja heitä vastaanottaville yhteisöille sekä kansallisten ja paikallisten viranomaisten auttamista pakolaisvirroista johtuvien seurausten hallinnassa ja käsittelyssä.
                           Välineellä koordinoitaviin toimiin voivat kuulua muun muassa seuraavat:

                                       a)

                                       humanitaarinen apu pakolaisille;

                                       b)

                                       tuki, jolla edistetään pakolaisten integroitumista työmarkkinoille, koulutukseen pääsyä ja sosiaalista osallisuutta, ja tähän liittyvä tuki heitä vastaanottaville yhteisöille, mukaan lukien tarvittavista infrastruktuureista huolehtiminen;

                                       c)

                                       kansallisten ja paikallisten viranomaisten tukeminen pakolaisten oleskelusta Turkissa johtuvien seurausten käsittelyssä, myös siltä osin kuin on kyse muuttovirtojen hallinnasta ja tarvittavista infrastruktuureista.”

                           —

                           Korvataan 4 artiklan 2 kohta seuraavasti:

                              ”Koko määrästä 1 000 000 000 euroa rahoitetaan EU:n talousarviosta asetuksen (EU, Euratom) N:o 966/2012 84 artiklan 2 kohdan nojalla tehtävien yksittäisten rahoituspäätösten mukaisesti sekä EU:n varainhoitosääntöjen ja asianomaisessa perussäädöksessä asetettujen vaatimusten mukaisesti.”

                           —

                           Korvataan 4 artiklan 3 kohta seuraavasti:

                              ”Rahoituslupauksiaan noudattaen jäsenvaltiot antavat 2 000 000 000 euroa vuoden 2015 talousarvion mukaisen bruttokansantuloon perustuvan kertoimen (BKTL-kertoimen) avulla määritetyn rahoitusosuuksien jaon mukaisesti.”

                           —

                           Korvataan 5 artiklan 1 kohta seuraavasti:

                              ”1.   Välineen ohjauskomitea

                                          i)

                                          antaa strategista ohjausta avun koordinointiin. Strateginen ohjaus käsittää yleisten painopisteiden, tuettavien toimien ja niiden tehokkaan täytäntöönpanon edellyttämien välineiden vahvistamisen, toimien koordinoinnin sekä tarvittaessa niiden avun toimittamiselle asetettavien ehtojen määrittelyn, jotka liittyvät EU:n ja Turkin yhteisen toimintasuunnitelman mukaisten Turkin sitoumusten täytäntöönpanoon;

                                          ii)

                                          valvoo ja arvioi koko ajan välineellä koordinoitavien toimien täytäntöönpanoa ja apuun liittyvien ehtojen noudattamista ottaen tässä yhteydessä huomioon arvioinnit, joita EU:n ja Turkin yhteiseen toimintasuunnitelmaan sisältyvien sitoumusten täytäntöönpanon edistymisen seuraamiseksi perustetut rakenteet ovat laatineet;

                                          iii)

                                          tutkii komission toimittamia, toimien täytäntöönpanoon liittyviä maksuennusteita ja voi tarvittaessa ehdottaa, että komissio lykkää myöhemmin erääntyvään yhteen tai useampaan maksuerään liittyvää pyyntöä kokonaan tai osittain;

                                          iv)

                                          valvoo jäsenvaltioiden rahoitusosuuksien maksamista kunkin jäsenvaltion maksutodistuksessa esitetyn maksuaikataulun perusteella ja ottaen huomioon, että rahoituksen kokonaismääräksi on sovittu 2 000 000 000 euroa.

                                    Ohjauskomiteassa on kaksi komission edustajaa ja yksi edustaja kustakin jäsenvaltiosta.
                              Ohjauskomitea pyrkii mahdollisuuksien mukaan antamaan strategista ohjausta yksimielisesti. Äänestyksissä äänestyksen tulos määräytyy jäsenten yksinkertaisella enemmistöllä.
                              Turkki osallistuu ohjauskomitean toimintaan neuvonantajana 1 kohdan i ja ii alakohdan osalta, jotta voidaan varmistaa toimien täydellinen koordinointi kentällä, lukuun ottamatta tilanteita, joissa ohjauskomitea tarkastelee niitä avun toimittamiselle asetettuja ehtoja koskevaa strategista ohjausta, jotka liittyvät EU:n ja Turkin yhteisen toimintasuunnitelman mukaisten Turkin sitoumusten täytäntöönpanoon, tai valvoo ja arvioi näiden ehtojen noudattamista.
                              Varmistetaan, etteivät jäsenvaltioiden ja komission edustajat komiteassa ole asetuksessa (EU, Euratom) N:o 966/2012 määritellyssä eturistiriitatilanteessa.”

                           —

                           Korvataan 5 artiklan 2 kohta seuraavasti:

                              ”Komission edustaja toimii ohjauskomitean puheenjohtajana, ja komissio vastaa komitean työn koordinoinnista.
                              Komissiolla on ohjauskomitean strategista ohjausta koskeva veto-oikeus, jotta se voisi varmistaa ohjauksen perusteella hyväksyttävien päätösten laillisuuden ja sen, että päätökset ovat sopusoinnussa unionin talousarvion toteuttamista koskevan komission vastuun kanssa. Jos komissio aikoo käyttää tätä oikeutta, sen on pyynnöstä perusteltava, miksi päätösluonnos olisi ristiriidassa edellä mainittujen vaatimusten kanssa.”

                           —

                           Korvataan 5 artiklan 3 kohta seuraavasti:

                              ”Komission ehdotuksesta ohjauskomitea laatii ja vahvistaa työjärjestyksensä kolmen kuukauden kuluessa tämän päätöksen hyväksymispäivästä.”

                           —

                           Poistetaan 6 artiklasta otsikot ”EU:n talousarvio” ja ”Jäsenvaltioiden rahoitusosuudet”.

                           —

                           Korvataan 6 artiklan 3 kohta seuraavasti:

                              ”Välineellä koordinoitavat toimet ja toimenpiteet toteutetaan unionin talousarvioon sovellettavien varainhoitosääntöjen ja asianomaisten perussäädösten vaatimusten mukaisesti.”

                           —

                           Lisätään 6 artiklan 4 kohtaan teksti seuraavasti:

                              ”Välineellä koordinoitavien määrien hallinnoinnissa otetaan täysimääräisesti huomioon 5 artiklassa tarkoitettu ohjauskomitean antama strateginen ohjaus erityisesti siltä osin kuin on kyse avun toimittamiselle asetetuista ehdoista.”

                           —

                           Muutetaan 9 artiklan 1 kohta seuraavasti:

                              ”Väline otetaan käyttöön 1 päivänä tammikuuta 2016, ja sitä rahoitetaan vuosien 2016 ja 2017 talousarvioista. Sen hallinnointi perustuu jäsenvaltioiden rahoitusosuuksiin ja niiden ajoitukseen, jotka annetaan tiedoksi komissiolle ja jotka komissio vahvistaa.”

               3)

               Poistetaan liite.

      Tehty Brysselissä 10 päivänä helmikuuta 2016.

            Komission puolesta

         Johannes HAHN

            Komission jäsen

      (1)  EYVL L 163, 2.7.1996, s. 1.

      (2)  Neuvoston ja neuvostossa kokoontuneiden jäsenvaltioiden hallitusten edustajien, Euroopan parlamentin ja Euroopan komission yhteinen julkilausuma humanitaarista apua koskevasta eurooppalaisesta konsensuksesta (EUVL C 25, 30.1.2008, s. 1).

      (3)  EUVL L 298, 26.10.2012, s. 1.

      (4)  EUVL L 362, 31.12.2012, s. 1.

      (5)  Euroopan parlamentin ja neuvoston asetus (EU) N:o 232/2014, annettu 11 päivänä maaliskuuta 2014, Euroopan naapuruusvälineen perustamisesta (EUVL L 77, 15.3.2014, s. 27).

      (6)  Euroopan parlamentin ja neuvoston asetus (EU) N:o 233/2014, annettu 11 päivänä maaliskuuta 2014, kehitysyhteistyön rahoitusvälineen perustamisesta (EUVL L 77, 15.3.2014, s. 44).

      (7)  Euroopan parlamentin ja neuvoston asetus (EU) N:o 231/2014, annettu 11 päivänä maaliskuuta 2014, liittymistä valmistelevan tukivälineen (IPA II) perustamisesta (EUVL L 77, 15.3.2014, s. 11).

      (8)  Euroopan parlamentin ja neuvoston asetus (EU) N:o 230/2014, annettu 11 päivänä maaliskuuta 2014, vakautta ja rauhaa edistävän välineen perustamisesta (EUVL L 77, 15.3.2014, s. 1).

      (9)  EYVL L 163, 2.7.1996, s. 1.

      (10)  Neuvoston ja neuvostossa kokoontuneiden jäsenvaltioiden hallitusten edustajien, Euroopan parlamentin ja Euroopan komission yhteinen julkilausuma humanitaarista apua koskevasta eurooppalaisesta konsensuksesta (EUVL C 25, 30.1.2008, s. 1).

      (11)  EYVL L 163, 2.7.1996, s. 1.

      (12)  EUVL C 25, 30.1.2008, s. 1.

      (13)  EUVL L 298, 26.10.2012, s. 1.

      (14)  EUVL L 362, 31.12.2012, s. 1.


Avis juridique important

|

32003D0330

2003/330/EY: Neuvoston päätös, tehty 19 päivänä joulukuuta 2002, Schengenin konsultointiverkoston (tekniset eritelmät) luokituksen poistamisesta

Virallinen lehti nro L 116 , 13/05/2003 s. 0022 - 0023

Neuvoston päätös,tehty 19 päivänä joulukuuta 2002,Schengenin konsultointiverkoston (tekniset eritelmät) luokituksen poistamisesta(2003/330/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 207 artiklan,sekä katsoo seuraavaa:(1) Asiakirjassa SCH/II-Vision (99) 5 vahvistetaan muun muassa periaatteet, joiden mukaisesti on sovellettava tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 Benelux-talousliiton valtioiden, Saksan liittotasavallan ja Ranskan tasavallan hallitusten välillä tehdyn Schengenin sopimuksen soveltamisesta 19 päivänä kesäkuuta 1990 Schengenissä allekirjoitetun yleissopimuksen 17 artiklan 2 kohdassa tarkoitettua keskusviranomaisten tietokoneistettua konsultointimenettelyä viisumien myöntämistarkoituksiin.(2) Schengenin säännöstön oikaisemisesta sellaiseksi kuin se on Schengenin toimeenpanevan komitean päätöksessä SCH/Com-ex (94) 15 rev 17 päivänä lokakuuta 2000 tehdyssä neuvoston päätöksessä 2000/645/EY(1) vahvistettiin, että asiakirja SCH/II-Vision (99) 5 on osa Schengenin säännöstöä, ja päätöksen 2 artiklassa asiakirja määriteltiin luottamukselliseksi.(3) Asiakirjaa SCH/II-Vision (99) 5 muutettiin tämän jälkeen 24 päivänä huhtikuuta 2001 ja 19 päivänä joulukuuta 2002 tehdyillä neuvoston päätöksillä 24 päivänä huhtikuuta 2001 täytäntöönpanovallan varaamisesta neuvostolle viisumihakemusten käsittelyä koskevien tiettyjen yksityiskohtaisten määräysten ja käytännön menettelytapojen osalta annetun neuvoston asetuksen (EY) N:o 789/2001(2) 1 artiklan mukaisesti.(4) Sittemmin muutetun asiakirjan SCH/II-Vision (99)5 (jäljempänä "Schengenin konsultointiverkosto (tekniset eritelmät)") luokituksen tulisi nyt tulla osittain poistetuksi; Schengenin konsultointiverkoston (tekniset eritelmät) jäljellä olevien osien turvaluokka olisi alennettava luokaksi "Restreint UE".(5) On aiheellista kumota päätöksen 2000/645/EY 2 artikla, jotta tulevat päätökset Schengenin konsultointiverkoston (tekniset eritelmät) luokittelusta voidaan tehdä tavanomaisia asiakirjojen luokittelua koskevia sääntöjä noudattaen, neuvoston turvallisuussääntöjen vahvistamisesta 19 päivänä maaliskuuta 2001 tehdyn neuvoston päätöksen 2001/264/EY(3) mukaisesti,ON PÄÄTTÄNYT SEURAAVAA:1 artiklaSchengenin konsultointiverkoston (tekniset eritelmät) luokitus on poistettava, lukuun ottamatta I osan kohtia 2 ja 3 sekä liitteitä 3, 6, 7 ja 9.2 artiklaSchengenin konsultointiverkoston (tekniset eritelmät) I osan kohdat 2 ja 3 sekä liitteet 3, 6, 7 ja 9 luokitellaan kuuluviksi luokkaan "restreint UE".3 artikla1. Kumotaan päätöksen 2000/645/EY 2 artikla.2. Tulevat päätökset Schengenin konsultointiverkoston (tekniset eritelmät) luokittelusta on tehtävä päätöksen 2001/264/EY säännöksiä noudattaen.4 artiklaTämä päätös tulee voimaan sinä päivänä, jona se julkaistaan Euroopan unionin virallisessa lehdessä.Tehty Brysselissä 19 päivänä joulukuuta 2002.Neuvoston puolestaPuheenjohtajaL. Espersen(1) EYVL L 272, 25.10.2000, s. 24.(2) EYVL L 116, 26.4.2001, s. 2.(3) EYVL L 101, 11.4.2001, s. 1.